pythainlp/thai-wiki-dataset-v4 huggingface dataset:
ใบสั่งจราจร

ใบสั่งจราจร  เป็นการเตือนของเจ้าพนักงานที่บังคับใช้กฎหมายชนิดหนึ่ง ซึ่งจะให้กับผู้ขับขี่ หรือผู้ที่ใช้ถนนเป็นทางสัญจร เพื่อแสดงให้ผู้ขับขี่ได้ทราบว่าตนกำลังละเมิดกฎหมาย อาทิ การฝ่าฝืนความเร็วที่กำหนด, การจอดในที่ห้ามจอด หรือไม่ก็จอดนานเกิดกว่าที่กำหนดไว้ ในบางครั้งใบสั่งจราจรมีชื่อเรียกอยู่หลายแบบ เช่น ใบสั่งที่จอด, ใบปรับ, ใบสำหรับคนละเมิดกฎ
ในเขตอำนาจศาลบางแห่ง ใบสั่งถือว่าเป็นการแจ้งให้ทราบว่าจะได้รับการลงโทษแบบไหน อาทิ การปรับ, การจำคุก, หรือการลดแต้ม เพื่อที่จะประเมินคุณภาพในการขับขี่ยานพาหนะในถนนหนทาง โดยทั่วไปจะต้องนำไปสู่การดำเนินคดีตามกฎหมายในคดีอาญาเพื่อดำเนินการจ่ายค่าปรับ
ประชา บูรณธนิต

พลตำรวจโท ประชา บูรณธนิต อดีตสมาชิกสภาผู้แทนราษฎรจังหวัดพระนคร สังกัดพรรคประชาธิปัตย์ อดีตหัวหน้าพรรคอธิปัตย์ เจ้าของฉายา "นายพลหนังเหนียว"
ประวัติ.
พลตำรวจโท ประชา บูรณธณิต เกิดเมื่อวันที่ 16 สิงหาคม พ.ศ. 2446 เป็นชาวอำเภอพิมาย จังหวัดนครราชสีมา เป็นทายาทสายสกุลของเจ้าเมืองนครราชสีมา เข้าเป็นนักเรียนโรงเรียนนายร้อยตำรวจห้วยจรเข้ นครปฐม รุ่น พ.ศ. 2465 จบหลักสูตรเป็นนายร้อยตำรวจปี พ.ศ. 2468
พลตำรวจโท ประชา ถึงแก่อนิจกรรมด้วยโรคเส้นโลหิตหัวใจอุดตัน เมื่อวันที่ 4 มกราคม พ.ศ. 2529
การทำงาน.
ราชการตำรวจ.
พลตำรวจโท ประชา เคยรับราชการตำรวจ จนได้รับฉายาว่า "นายพลหนังเหนียว" เคยดำรงตำแหน่งสำคัญ อาทิ ผู้บังคับการตำรวจภูธรจังหวัดมหาสารคาม ผู้บัญชาการตำรวจภูธรภาค 7 ผู้บังคับการตำรวจกองปราบปราม สมัยนั้นมีเพียงกองบัญชาการเดียวดูแลพื้นที่ภูธรทั่วประเทศ
ผลงานที่ส่งผลให้พลตำรวจโท ประชา มีชื่อเสียงโด่งดังคือการปราบปรามเสือร้ายมากมาย เช่น เสือผาด เสือเจริญ เสือใบ ฯลฯ การปะทะกับคนร้ายหลายครั้งที่ถึงขั้นต้องวิสามัญเป็นเหตุให้ท่านถูกคนร้ายยิงด้วยปืนหลายครั้งแต่ก็ไม่เข้าเป็นเพียงเขียวช้ำ จนได้รับฉายาว่านายพลหนังเหนียว เฉพาะคดีสำคัญที่ถูกบันทึกไว้เป็นประวัติดีเด่นของกรมตำรวจขณะนั้นมีจำนวน 42 เรื่อง ได้รับเกียรติเป็นนายพลอัศวิน แหวนเพชร คนแรกของกรมตำรวจในสมัยของ พล.ต.อ.เผ่า ศรียานนท์ ท่านเกษียณอายุราชการในปี พ.ศ. 2506
พลตำรวจโท ประชา เป็นผู้ที่มีความสนใจในเรื่องพระเครื่อง และเป็นนายตำรวจที่สนิทสนมกับพลตำรวจตรี ขุนพันธรักษ์ราชเดช (บุตร พันธรักษ์)
งานการเมือง.
พลำตรวจโท ประชา ได้ร่วมงานการเมืองกับพรรคประชาธิปัตย์ และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ต่อมาในปี พ.ศ. 2517 ได้ร่วมกับ ส.ส.พรรคประชาธิปัตย์หลายคน จัดตั้งพรรคอธิปัตย์ขึ้น อาทิ นางศิระ ปัทมาคม นายบุญเกิด หิรัญคำ ส่งผู้สมัครลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 แต่ก็ไม่ประสบความสำเร็จมากนักได้เพียง 2 ที่นั่ง และเขาเองก็ไม่ได้รับเลือกตั้ง
การกู้ภัยถ้ำ

การกู้ภัยถ้ำ เป็นสายงานการกู้ภัยที่ดินในสภาพธรรมชาติแบบเชี่ยวชาญเฉพาะด้าน จากผู้ได้รับบาดเจ็บ, ถูกขัง หรือหายไปให้ได้รับการรักษาทางการแพทย์ และพาออกจากสภาพแวดล้อมถ้ำต่าง ๆ
การกู้ภัยถ้ำหยิบยืมทักษะจากการดับเพลิง, การช่วยเหลือในพื้นที่จำกัด, การกู้ภัยด้วยเชือก และเทคนิคการปีนเขา แต่ยังได้มีการพัฒนาเทคนิคและทักษะพิเศษของตัวเองสำหรับการทำงานที่มีประสิทธิภาพในสภาวะที่ค่อนข้างยากและมีการเรียกร้อง เนื่องจากอุบัติเหตุในถ้ำ เป็นรูปแบบที่จำกัดของเหตุการณ์ และการกู้ภัยถ้ำต้องอาศัยทักษะพิเศษอย่างมาก จึงมักไม่ค่อยมีการใช้เจ้าหน้าที่ดับเพลิงในภาคใต้ดินของการช่วยเหลือ หากแต่ใช้นักดำถ้ำผู้มีประสบการณ์อื่น ๆ ที่ผ่านการฝึกอบรมปกติผ่านทางองค์กรของตนและได้รับการเรียกตัวตามความจำเป็น
การกู้ภัยถ้ำมักดำเนินการแบบช้า ๆ อย่างรอบคอบ ซึ่งจำเป็นต้องมีทั้งการทำงานเป็นทีมและการสื่อสารที่ดีจากสภาพแวดล้อมของถ้ำที่สุดขั้ว (อุณหภูมิอากาศ, น้ำ, ความลึกตามแนวดิ่ง) จึงต้องมีการประสานทุกวิถีทางในการกู้ภัยถ้ำ ด้วยเหตุนี้ ผู้ช่วยชีวิตต้องปรับเปลี่ยนทักษะและเทคนิคที่มีความคล่องตัวให้สอดคล้องสภาพแวดล้อมที่พวกเขาต้องเข้ามา
ภาพรวม.
เครือข่ายหน่วยกู้ภัยถ้ำนานาชาติได้รับการจัดให้อยู่ภายใต้"สหภาพถ้ำวิทยานานาชาติ" (UIS) หน่วยกู้ภัยถ้ำนานาชาติส่วนใหญ่ เช่น หน่วยกู้ภัยถ้ำรัฐนิวเซาท์เวลส์ ในซิดนีย์ ประเทศออสเตรเลีย ต่างก็อยู่ในรายชื่อของผู้ติดต่อในกรณีที่เกิดภัยในถ้ำ
ส่วนองค์กรเคฟเรสคิว (CRO) เป็นทีมกู้ภัยถ้ำแห่งแรกของโลก ได้รับการก่อตั้งขึ้นเมื่อปี ค.ศ. 1935 ในยอร์กเชอร์ สหราชอาณาจักร เช่นเดียวกับกลุ่มกู้ภัยถ้ำในสหราชอาณาจักรทั้งหมด องค์กรนี้ประกอบด้วยนักดำถ้ำและได้รับทุนทั้งหมดโดยการบริจาค ในทีมของสหราชอาณาจักร มักมี 'รายชื่อเรียกให้มาช่วย' ซึ่งเป็นรายละเอียดของนักดำถ้ำถึง 200 คน ที่สามารถติดต่อได้ในกรณีฉุกเฉิน
ลู้ก ฮาวเวิร์ด

ลู้ก ฮาวเวิร์ด (28 พฤศจิกายน ค.ศ. 1772 – 21 มีนาคม ค.ศ. 1864) เป็นนักเคมีและนักอุตุนิยมวิทยาสมัครเล่นชาวบริติช เกิดที่กรุงลอนดอน เป็นบุตรของรอเบิร์ต ฮาวเวิร์ดกับเอลิซาเบธ ลีแทม ฮาวเวิร์ดเรียนที่โรงเรียนเควกเกอร์ในเมืองเบอร์ฟอร์ด มณฑลออกซฟอร์ดเชอร์ก่อนจะทำงานเป็นเภสัชกร ในปี ค.ศ. 1796 เขาร่วมมือกับวิลเลียม อัลเลนก่อตั้งโรงงานยาในลอนดอน ซึ่งต่อมากลายเป็นบริษัทยาฮาวเวิร์ดแอนด์ซันส์ ภายหลังบริษัทนี้ถูกควบรวมกิจการโดยบริษัทลาพอร์ตอินดัสตรีส์ในปี ค.ศ. 1961
นอกจากงานด้านเภสัชกรรม ฮาวเวิร์ดยังสนใจในวิทยาศาสตร์หลายสาขา แต่ผลงานที่สำคัญที่สุดของเขาคือการวางระบบการเรียกชื่อเมฆในปี ค.ศ. 1802 ฮาวเวิร์ดประยุกต์แนวคิดการเรียกชื่อสิ่งมีชีวิตด้วยภาษาละตินจากคาโรลัส ลินเนียสและแบ่งเมฆออกเป็น 3 กลุ่มใหญ่ได้แก่ คิวมูลัส, สเตรตัสและเซอร์รัส ภายหลังราล์ฟ อะเบอร์ครอมบีและฮิวโก ฮิลเดอแบรนด์ ฮิลเดอแบรนส์สัน นักอุตุนิยมวิทยาชาวสกอตและสวีเดนนำไปปรับปรุงและใช้จนเป็นที่แพร่หลาย
ด้านชีวิตส่วนตัว ฮาวเวิร์ดแต่งงานกับมาเรียเบลลา เอเลียตในปี ค.ศ. 1797 ทั้งสองมีบุตรด้วยกันหลายคนรวมถึงจอห์น เอเลียต ฮาวเวิร์ด นักเคมีผู้ศึกษาการรักษามาลาเรียด้วยควินิน ฮาวเวิร์ดเสียชีวิตที่กรุงลอนดอนในปี ค.ศ. 1864
ชิ้น ศิลปบรรเลง

คุณหญิงชิ้น ศิลปบรรเลง (5 กุมภาพันธ์ พ.ศ. 2449 - 3 กรกฎาคม พ.ศ. 2531) เป็นนักดนตรีไทย นักแต่งเพลงชาวไทย และยังได้รับยกย่องให้เป็น ศิลปินแห่งชาติ สาขาศิลปะการแสดง (ดนตรีไทย) ประจำปี พ.ศ. 2530 
ประวัติ..
คุณหญิงชิ้น เป็นบุตรีของหลวงประดิษฐไพเราะ (ศร ศิลปบรรเลง) และนางโชติ ศิลปบรรเลง เกิดที่บ้านหน้าวังบูรพาภิรมย์ เมื่อวันที่ 5 กุมภาพันธ์ พ.ศ. 2449 มีพี่น้องร่วมบิดามารดา 7 คน คือ 
และมีพี่น้องร่วมบิดา ซึ่งเกิดจากคุณแม่ฟู อีก 5 คน คือ 
คุณหญิงชิ้น สำเร็จการศึกษาระดับชั้นมัธยมปีที่ 8 จากโรงเรียนราชินี เมื่อปี พ.ศ. 2466
การทำงาน.
คุณหญิงชิ้น รับราชการโดยสอบได้วุฒิครู พ.ม. ใน พ.ศ. 2483 ได้ยึดอาชีพเป็นครูมาตลอดจนเกษียณอายุ โดยเริ่มรับราชการเป็นครูที่โรงเรียนเบญจมาราชาลัย ตั้งแต่ พ.ศ. 2476 ถึง พ.ศ. 2477 ได้ย้ายไปสอนที่โรงเรียนนาฎดุริยางค์ กรมศิลปากร ในฐานะผู้เริ่มก่อตั้งโรงเรียนร่วมกับหลวงวิจิตรวาทการ ดำรงตำแหน่งหัวหน้าแผนกนาฎดุริยางค์เป็นเวลา 20 ปี ต่อมาในปี พ.ศ. 2497 จึงย้ายมาประจำอยู่ที่โรงเรียนฝึกหัดครูพระนคร สังกัดกรมการฝึกหัดครู พ.ศ. 2504 ได้รับทุนไปดูงานด้านโทรทัศน์เพื่อการศึกษา ณ ประเทศอิตาลี ประเทศอังกฤษ และประเทศอเมริกา กลับมาแล้วย้ายไปประจำอยู่โรงเรียนฝึกหัดครูธนบุรี แล้วย้ายไปประจำที่วิทยาลัยวิชาการศึกษาประสานมิตร จนเกษียณอายุเมื่อ พ.ศ. 2509 จนกระทั่งปี พ.ศ. 2525 ดำรงตำแหน่งประธานมูลนิธิหลวงประดิษฐ์ไพเราะ คุณหญิงชิ้น เรียนดนตรีจากบิดาโดยตรงชำนาญทั้งการบรรเลง ขับร้อง ประพันธ์บทเพลง จนแม้แต่การบันทึกบทเพลงลงเป็นโน้ตแบบต่าง ๆ เป็นผู้รวบรวมผลงานจากบิดาไว้มากที่สุดแล้วถ่ายทอดให้แก่ศิษย์อย่างไม่รู้จักเหน็ดเหนื่อย มีความอุตสาหะ อดทนเป็นยอดเยี่ยมและเป็นครูที่ประเสริฐที่สุดคนหนึ่ง ทำหน้าที่ครูอย่างสมบูรณ์แบบ ด้วยการตั้งใจสอนและเสียสละเพื่อศิษย์เป็นอันมาก เป็นผู้ร่วมงานก่อตั้งวงดนตรีของคุรุสภา เป็นกรรมการจัดบทวิทยุโรงเรียน ก่อตั้งโรงเรียนนาฎศิลป์และดนตรีผกาวลี และร่วมงานบันทึกเพลงกับมหาวิทยาลัยในต่างประเทศ โดยเฉพาะมหาวิทยาลัยแห่งมลรัฐคาลิฟอร์เนีย (ยูซีเอสเอ) รวมทั้งเป็นกำลังสำคัญในการก่อตั้งวงดนตรีโรงเรียนวัดบวรนิเวศ ซึ่งศิษย์จากวงนี้ได้รับการยกย่องว่า เป็นดนตรีไทยระดับมัธยมศึกษาที่มีฝีมือดี ได้รับรางวัลในการบรรเลงดนตรีไทยอยู่เป็นประจำ
ชีวิตครอบครัว.
ในด้านชีวิตครอบครัว คุณหญิงชิ้นสมรสกับประสงค์ ไชยพรรค เมื่อปี พ.ศ. 2484 มีบุตรี 1 คน ชื่อ มธุรส วิสุทธกุล เป็นอาจารย์สอนภาควิชาภาษาอังกฤษ มหาวิทยาลัยรามคำแหง
เจ้าหญิงมักดาเลอนา ร็อยส์ แห่งเคิสทริทซ์

เจ้าหญิงมักดาเลอนา ร็อยส์ แห่งเคิสทริทซ์ 
พระประวัติ.
เจ้าหญิงมักดาเลอนา ร็อยส์แห่งเคิสทริทซ์ ประสูติเมื่อวันที่ 20 สิงหาคม พ.ศ. 2463 เป็นพระธิดาใน เจ้าชายเฮนริชที่ 36 ร็อยส์แห่งเคิสทริทซ์ และ เจ้าหญิงเฮอร์มีน พระองค์ทรงเข้าพิธีเสกสมรสกับ เจ้าชายฮูร์แบร์ทุสแห่งปรัสเซีย พระโอรสใน เจ้าชายวิลเฮล์ม มกุฎราชกุมารแห่งปรัสเซีย เมื่อวันที่ 5 มิถุนายน พ.ศ. 2486 ซึ่งพระองค์ได้เปลี่ยนฐานันดรและพระนามตามพระสวามีเป็น เฮอร์รอยัลไฮเนส เจ้าหญิงฮูร์แบร์ทุสแห่งปรัสเซีย พระชายา (โดยเมื่อแรกประสูติทรงอยู่ในฐานันดร เซอรีนไฮเนส) โดยมีพระบุตรดังนี้
โดยเมื่อหลังจากพระสวามีสิ้นพระชนม์อย่างกะทันหัน พระองค์พร้อมด้วยพระบุตรได้ย้ายไปประทับ ณ ปราสาทแห่งหนึ่งทางภาคตะวันตกของประเทศ ซึ่งต่อมาไม่นาน เจ้าหญิงมาเรีย คริสติน พระธิดาพระองค์เล็ก ได้สิ้นพระชนม์โดยอุบัติเหตุทางรถยนต์ เจ้าหญิงมักดาเลอนา สิ้นพระชนม์เมื่อวันที่ 10 ตุลาคม พ.ศ. 2552 สิริพระชันษา 89 ชันษา ซึ่งพระองค์ทรงมีพระชนม์ยืนกว่าพระสุณิษาและพระชามาดาใน เจ้าชายวิลเฮล์ม มกุฎราชกุมารแห่งปรัสเซีย พระองค์สุดท้าย
ตำนานรัก 3 ตระกูล

ตำนานรัก 3 ตระกูล  เป็นละครโทรทัศน์ที่กล่าวถึงเรื่องราวของวรรณกรรมชิ้นหนึ่งของ หลิน อู๋ถัง เรื่อง ตำนานรักสามตระกูล ในประเทศจีน จะออกอากาศช่อง Shanghai TV นำแสดงโดย ฉิน ฮั่น, หลี่ หลิงอู่, ซง หนิง, หลี่ เจิ้ง, กาน ฉิงซื่อ ออกอากาศทางช่อง ช่อง 3 แฟมิลี ในประเทศไทย โดยออกอากาศต่อจากละครเรื่อง รักสุดท้ายของมาดามจิน
เนื้อเรื่องย่อ.
เรื่องราวของสามตระกูลในปักกิ่ง โดยมีสกุลเหยาเป็นตัวแทนความมั่งคั่งร่ำรวย สกุลเจิงเป็นตัวแทนความก้าวหน้าทันสมัย และสกุลหนิวเป็นตัวแทนความคิดโบราณ ห้วงเวลาของการเปลี่ยนแปลง คนของทั้งสามตระกูลต้องเผชิญกับการเปลี่ยนผ่านจากระบอบศักดินาเป็นระบอบเสรีนิยม แต่ละคนอาจถูกกาลเวลากลืนกินหรือไม่ก็หล่อหลอมคนจนบังเกิดความสำเร็จ การเปลี่ยนแปลงมากมายที่ยากที่จะกลับคืนให้เป็นไปได้ดังเดิม
กิตติพงษ์ วงมา

กิตติพงษ์ วงมา (14 กันยายน พ.ศ. 2538 —) เป็นนักฟุตบอลอาชีพชาวไทย ปัจจุบันลงเล่นให้กับศรีสะเกษ ยูไนเต็ด ในไทยลีก 2
การเล่นสโมสรอาชีพ.
วันที่ 3 ธันวาคม พ.ศ. 2557 กิตติพงษ์ (อายุ 19 ปี) ได้ย้ายจากศรีสะเกษ ยูไนเต็ดในดิวิชัน 2 ไปร่วมศรีสะเกษ เอฟซี ทีมร่วมจังหวัดในไทยลีก เขาทำผลงานได้ดีในการเล่นฤดูกาลแรกให้กับสโมสร ต่อมาวันที่ 28 มกราคม พ.ศ. 2559 กิตติพงษ์ ถูกปล่อยยืมตัวให้กับอุดรธานีในดิวิชัน 2
วันที่ 28 พฤศจิกายน พ.ศ. 2560 กิตติพงษ์ย้ายไปร่วมทีมสุโขทัยในไทยลีก
การเล่นทีมชาติ.
วันที่ 8 กรกฎาคม พ.ศ. 2558 กิตติพงษ์ได้ลงเล่นให้กับไทยลีกออลสตาร์ ในนัดที่พบกับเรดิง
วัดประสิทธิเวช

วัดประสิทธิเวช เป็นวัดราษฎร์และโบราณสถาน ตั้งอยู่หมู่ที่ 10 ตำบลบางปลากด อำเภอองครักษ์ จังหวัดนครนายก
ประวัติวัด.
วัดประสิทธิเวช ชาวบ้านมักเรียกกันติดปากว่า ”วัดเก่า” หรือ “วัดบางปรากฏ” เพราะสมัยแรกชื่อจริงชื่อวัดบางปรากฏ ชื่อตามหมู่บ้าน แล้วมาเปลี่ยนชื่อทีหลังว่าวัดประสิทธิเวช เปลี่ยนเมื่อ พ.ศ. ใดไม่ทราบ ไม่มีหลักฐาน ปัจจุบันวัดประสิทธิเวช ตั้งอยู่หมู่ที่ 10 ตำบลบางปลากด อำเภอองครักษ์ จังหวัดนครนายก ในเนื้อที่ตั้งวัด 22 ไร่ 2 งาน 25 ตารางวา แล้วได้ซื้อที่ตั้งวัดเพิ่มเติมอีก 118 ไร่ 3 งาน 74 ตารางวารวมเป็น 141 ไร่ 1 งาน 99 ตารางวา ตั้งอยู่ทางทิศเหนือของที่ว่าการอำเภอองครักษ์ ระยะทางประมาณ 12 กิโลเมตร ได้เริ่มก่อตั้งสร้างขึ้นเป็นครั้งแรกเมื่อ พ.ศ. 2223 ได้รับพระราชทานวิสุงคามสีมาครั้งแรก เมื่อ พ.ศ. 2233 ต่อมาอุโบสถหลังเก่าชำรุดทรุดโทรม ไม่สามารถจะบูรณะซ่อมแซมได้ จึงได้รื้อถอนออก และได้สร้างอุโบสถหลังใหม่ในที่เดิมเมื่อ พ.ศ. 2530 และได้ขอพระราชทานวิสุงคามสีมาอุโบสถหลังใหม่เมื่อ พ.ศ. 2532 และได้จัดทำพิธีผูกพัทธสีมาปิดทองฝังลูกนิมิตอุโบสถหลังใหม่เมื่อ พ.ศ. 2534 
วัดประสิทธิเวชนี้ มีผู้เล่าสืบต่อๆ กันมาว่า แต่เดิมมีอุบาสกผู้ใจบุญผู้หนึ่งชื่อว่า นายสิทธิ ภรรยาชื่อนางเวช ได้เป็นผู้นำริเริ่มก่อสร้างมาเป็นครั้งแรก วัดจึงมาเปลี่ยนชื่อใหม่ว่า “วัดประสิทธิเวช” เปลี่ยนตามชื่อเจ้าของผู้ริเริ่มก่อสร้างมาถึงปัจจุบันนี้ สำหรับเจ้าอาวาสที่ปกครองวัดไม่ทราบแน่ชัดมาแต่แรก ว่าองค์ก่อนๆ ที่ปกครองวัดมีผู้ใดบ้าง ไม่มีผู้ใดทราบแน่ชัด เพราะประวัติวัดและหลักฐานใดๆก็ไม่มีมาทราบภายหลังเท่าที่จำได้สมัยหลวงพ่อทา (พระครูศรัทธาภินันท์) อดีดเจ้าคณะแขวงอำเภอองครักษ์ ท่านได้บันทึกหลักฐานไว้เท่าที่จำได้แต่องค์ก่อนๆ ไม่ทราบมาทราบองค์หลังๆ
สังกัดคณะสงฆ์.
มหานิกาย
รายนามเจ้าอาวาส.
ตั้งแต่อดีตถึงปัจจุบันเจ้าอาวาสวัดประสิทธิเวชเป็นที่เคารพนับถือของชาวบ้านและลูกศิษย์จากทั่วสารทิศมากมาย
โกออนเกิร์ล สตาร์เสิร์ช

โกออนเกิร์ล สตาร์เสิร์ช ดาวเด่น หน้าใส ได้ไปต่อ  เป็นรายการเรียลลิตีประกวดนักแสดงและพรีเซนเตอร์ สำหรับเด็กผู้หญิงอายุ 12–19 ปี โดยเปิดรับสมัครทางออนไลน์และเปิดให้ผู้คนโหวตคัดเลือกเหลือ 100 คน จากนั้นจึงคัดเลือกผู้สมัครที่จะได้เข้าประกวดรอบออดิชันสด (Live Audition) จำนวน 10 คน โดยการโหวตและคณะกรรมการ และตัดสินจากรอบออดิชันเหลือ 3 คนสุดท้ายเพื่อหาผู้ชนะเพียงคนเดียว ผลิตโดยจีเอ็มเอ็มทีวี และคลีนแอนด์เคลียร์
การรับสมัคร.
รายการเปิดรับสมัครผู้เข้าประกวดเพศหญิงอายุระหว่าง 12–19 ปี โดยสามารถสมัครได้ด้วยตนเองหรือสมัครให้เพื่อนในช่องทางสื่อออนไลน์ ตั้งแต่วันที่ 5 มกราคม 2561 ถึงวันที่ 5 กุมภาพันธ์ 2561 ดังนี้
ผู้เข้าประกวด.
"ตารางนี้เป็นรายชื่อผู้เข้ารอบออดิชันสด สำหรับผู้ผ่านการคัดเลือกทางออนไลน์ 100 คน ดูที่: เว็บไซต์ทางการ "
"(อายุเป็นไปตามช่วงเวลาที่ถ่ายทำรายการ)"
ข้อมูลรอบและการออกอากาศ.
รอบรับสมัครและคัดเลือก.
"ตั้งแต่ 5 มกราคม 2561 ถึง 20 กุมภาพันธ์ 2561"
เป็นรอบที่เปิดรับสมัครผู้เข้าประกวดพร้อมกับให้ผู้คนโหวตผู้สมัครที่จะได้เข้ารอบต่อ ๆ ไปทางเว็บไซต์ของรายการประกวด แบ่งออกเป็น 2 รอบ ดังนี้
รอบออดิชันสด (Live Audition).
"ออกอากาศ 10 มีนาคม 2561"
คณะกรรมการ ได้แก่ พิษณุ อภิราชกมล, สถาพร พานิชรักษาพงศ์, ณัฐพงษ์ มงคลสวัสดิ์, ชยานิษฐ์ จิราโรจน์เจริญ และ ปัฏฐา ทองปาน ได้ทำการคัดเลือกผู้ผ่านเข้ารอบเหลือเพียง 3 คน โดยรอบแรกให้ผู้เข้าประกวดแนะนำตัวและแสดงความสามารถพิเศษ และรอบที่สองให้ผู้เข้าประกวดสวมบทบาทการแสดงแบบสดกับ หฤษฎ์ ชีวการุณ, วชิรวิชญ์ เรืองวิวรรธน์ และ กรภัทร์ เกิดพันธุ์ จากนั้นจึงประกาศผลผู้เข้ารอบ 3 คนสุดท้ายทั้ง 3 คน โดยที่ 2 คน มาจากการลงคะแนนตัดสินของคณะกรรมการ และอีก 1 คนจากการมีคะแนนโหวตจากผู้ชมสูงสุด
รอบแนะนำตัว (Beauty & The Babes สู้ตาย My First Date).
"ออกอากาศ 1 เมษายน 2561, 4 เมษายน 2561 และ 7 เมษายน 2561"
เป็นรอบแนะนำตัวของผู้เข้ารอบ 3 คนสุดท้าย ต้องออกแบบเดทแรกโดยเลือกสถานที่ที่ต้องการและทำภารกิจเพื่อคว้าคะแนน 30 คะแนน จากพิธีกร 3 นักแสดงหนุ่ม ได้แก่ ซิง (หฤษฎ์ ชีวการุณ), ชิม่อน (วชิรวิชญ์ เรืองวิวรรธน์) และ นนน (กรภัทร์ เกิดพันธุ์) ในรายการ "Beauty & The Babes สู้ตาย My First Date" เพื่อให้ได้เป็นผู้ชนะการประกวด แบ่งออกเป็น 5 ภารกิจ ดังนี้
รอบตัดสิน (Final Round).
"ออกอากาศ 10 เมษายน 2561"
คณะกรรมการ ได้แก่ พิษณุ อภิราชกมล, ณัฐพงษ์ มงคลสวัสดิ์, นพณัช ชัยวิมล เป็นผู้ตัดสินลงคะแนนอีก 70 คะแนน โดยแบ่งเป็นรอบแรก 35 คะแนนจากผลงานการแสดงฉากใน My Dear Loser รักไม่เอาถ่าน ตอน Monster Romance ร่วมกับ 3 หนุ่มที่ผู้เข้าประกวดจับคู่ได้ ซึ่งจะเปิดให้คณะกรรมการรับชมและแสดงความคิดเห็นรวมทั้งบอกถึงข้อปรับปรุง และรอบที่สองอีก 35 คะแนนจากการพูดและพรีเซนต์ผลิตภัณฑ์ของคลีนแอนด์เคลียร์ในรูปแบบที่เป็นตัวเองมากที่สุด โดยรางวัลสำหรับผู้ชนะเลิศ คือ
#เปลี่ยนทาง ผู้เข้าประกวดที่ไม่ผ่านเข้ารอบต่อไปหรือไม่ชนะ
#เปลี่ยนทาง ผู้เข้าประกวดที่ชนะการประกวด
ลูอีเซอแห่งเมคเลินบวร์ค-ชเตรลิทซ์

ลูอีเซอแห่งเมคเลินบวร์ค-ชเตรลิทซ์  ทรงเป็นพระราชีนีปรัสเซียโดยตำแหน่งพระอัครมเหสีของพระเจ้าฟรีดริช วิลเฮ็ล์มที่ 3 และทรงเป็นพระราชมารดาในพระเจ้าฟรีดริช วิลเฮ็ล์มที่ 4 แห่งปรัสเซีย และจักรพรรดิวิลเฮ็ล์มที่ 1 แห่งเยอรมนี พระนางได้รับการนับถือในเรื่องของความรักชาติอย่างมาก พระนางยังถูกพวกนาซียกให้เป็นสตรีในอุดมคติซึ่งเป็นต้นแบบของผู้หญิงชาวเยอรมันที่ควรเอาแบบอย่าง
ในสงครามนโปเลียน ปรัสเซียกำลังเพลี่ยงพล้ำต่อฝรั่งเศส กรุงเบอร์ลินถูกยึดทำให้ราชวงศ์ปรัสเซียต้องลี้ภัย พระนางลูอีเซอเดินทางไปพบกับนโปเลียนในทิลซิท เพื่อขอความเมตตาต่อปรัสเซีย นโปเลียนได้บรรยายถึงพระนางลูอีเซอไว้ว่านาง "มีความอบอุ่นและยั่วยวนฉันอย่างมาก..." ความกล้าหาญและทุ่มเทเพื่อชาติของพระนาง ทำให้พระเจ้าฟรีดริช วิลเฮ็ล์มที่ 3 ทรงสถาปนาเครื่องราชอิสรยาภรณ์ลูอีเซอแก่พระนางใน ค.ศ. 1814 ซึ่งถือเป็นกางเขนเหล็กแบบแรก
กอดคัคจีซ์น

กอดคัคจีซ์น  เป็นภาพยนตร์แนวชีวประวัติเรื่องยาวจากสหภาพโซเวียตในปี 1966 ภาพยนตร์มีทั้งหมด 2 ภาค กำกับโดย Grigoriy Roshal และ Azerbayzhana Mambetova ภาพยนตร์เรื่องนี้เล่าชีวประวัติของ คาร์ล มากซ์ และ ฟรีดริช เองเงิลส์ ผู้สร้างแนวคิดคอมมิวนิสต์ชาวเยอรมัน บทภาพยนตร์ได้โครงเรื่องจากนวนิยายเรื่อง "Pokhischenie Ognya" ของ Galina Serebryakova
ภาพยนตร์เล่าถึงช่วงเวลาในชีวิตของมากซ์ และเองเงิลส์ในปี 1848-1849 โดยเริ่มต้นด้วยการตีพิมพ์แถลงการณ์คอมมิวนิสต์ หลังจากการปฏิวัติฝรั่งเศส มากซ์ถูกเนรเทศออกจากเบลเยียม และหลังจากการก่อตัวของการปฏิวัติในเยอรมนี เขาย้ายไปที่โคโลญ และพยายามสนับสนุนเพื่อนของเขาด้วยการเผยแพร่หนังสือพิมพ์ "ไรนิชเชอไซทุง" สุดท้ายมากซ์จึงเดินทางลี้ภัยพร้อมกับครอบครัวของเขาไปอยู่ที่กรุงลอนดอน
โทมัส แซงสเตอร์

โทมัส โบรดี-แซงสเตอร์ (เกิดวันที่ 16 พฤษภาคม ค.ศ. 1990) บางครั้งเขียนในเครดิตเป็น โทมัส แซงสเตอร์ เป็นนักแสดงชาวอังกฤษ เขาเป็นที่รู้จักจากการรับบทเป็นแซมใน "ทุกหัวใจมีรัก" (2003) ไซมอนใน "Nanny McPhee" (2005), เฟิร์บใน "ฟีเนียสกับเฟิร์บ" (2007–2015), Jojen Reed ใน "มหาศึกชิงบัลลังก์" (2013–2014), Newt ในภาพยนตร์ชุด "เมซ รันเนอร์" (2014–2018) และ Benny Watts ในมินิซีรีส์เน็ตฟลิกซ์ "เกมกระดานแห่งชีวิต" (2020) ซึ่งทำให้เขาได้เข้าชิงรางวัลเอ็มมีอะวอร์ด
ชีวิตช่วงต้น.
โทมัส โบรดี-แซงสเตอร์เกิดในวันที่ 16 พฤษภาคม ค.ศ. 1990 ที่Southwark ลอนดอน จากมาร์ก แซงสเตอร์กับทาชา เบอร์แทรม ตระกูลของพ่อมาจากBanchory ประเทศสกอตแลนด์
รายชื่อวิดีโอบนยูทูบที่มียอดผู้ชมมากที่สุด

ยูทูบเป็นเว็บไซต์แบ่งปันวิดีโอของสหรัฐ มีสำนักงานใหญ่ในเมืองซานบรูโน รัฐแคลิฟอร์เนีย แม้ว่าวิดีโอที่มีคนดูมากที่สุดในตอนแรกจะเป็นไวรอลวิดีโอ เช่น "Evolution of Dance" และ "ชาร์ลีกัดนิ้วฉัน" แต่วิดีโอที่มีคนดูมากที่สุดก็มีความเกี่ยวข้องกับมิวสิกวิดีโอมากขึ้น นับตั้งแต่ "แบดโรมานซ์" ของเลดีกากา ในปี 2009 ทุกวิดีโอที่ขึ้นสู่อันดับสูงสุดในรายการ "วิดีโอยูทูบที่มีผู้ชมมากที่สุด" ส่วนใหญ่เป็นมิวสิกวิดีโอ วิดีโอที่มีคนดูมากที่สุดก่อนหน้านี้บางรายการไม่ได้มีอยู่บนไซต์อีกต่อไป
ในเดือนพฤศจิกายน ค.ศ. 2005 โฆษณาไนกี้ที่มีนักฟุตบอลชาวบราซิล รอนัลดีนโย กลายเป็นวิดีโอแรกที่มียอดดูถึง 1,000,000 ครั้ง ยอดวิวทะลุพันล้านครั้งแซงหน้ามิวสิกวิดีโอ คังนัมสไตล์ เป็นครั้งแรกในเดือนธันวาคม ค.ศ. 2012 โดยเมื่อวันที่ 13 มกราคม ค.ศ. 2022 เพลง "เบบีชาร์ก" ของพิ้งฟองกลายเป็นวิดีโอแรกที่มียอดดู 10,000,000,000 ครั้ง ถือเป็นวิดีโอที่มีคนดูมากที่สุดบนยูทูบจนถึงปัจจุบัน
ยอดการชมแสดงถึงจำนวนครั้งที่มีการดูวิดีโอ เพื่อให้แน่ใจว่าการเข้าชมนั้นมาจากคนจริง ๆ ไม่ใช่สคริปต์หรือวิธีการหลอกลวงอื่น ๆ ยูทูบจึงมีอัลกอริธึมลับเพื่อแยกยอดชมที่ถูกต้องตามกฎออกจากยอดชมที่ผิดกฎ และรวมเฉพาะยอดชมที่ถูกต้องตามกฎเท่านั้นที่รวมอยู่ในจำนวนยอดผู้ชม โดยเฉพาะอย่างยิ่ง เพื่อให้การนับยอดจำนวนชมที่ถูกต้อง ผู้ใช้จะต้องเริ่มเล่นวิดีโอโดยเจตนาและเล่นวิดีโออย่างน้อย 30 วินาที (หรือเล่นวิดีโอทั้งหมดสำหรับวิดีโอที่สั้นกว่า) นอกจากนี้ แม้ว่าการเล่นซ้ำจะนับเป็นยอดการชม แต่จะมีการจำกัดการชม 4 หรือ 5 ครั้งต่อที่อยู่เลขไอพีในช่วงระยะเวลา 24 ชั่วโมง หลังจากนั้น จะไม่มีการนับการชมเพิ่มเติมจากเลขไอพีนั้นจนกว่าจะครบระยะเวลา 24 ชั่วโมง
วิดีโอยอดนิยมทั่วโลก.
ตารางต่อไปนี้แสดงรายการวิดีโอที่มียอดผู้ชมมากที่สุด 30 อันดับแรกบนยูทูบ โดยแต่ละวิดีโอจะปัดเศษเป็นจำนวนการชม ผู้อัปโหลด และวันที่เผยแพร่ที่ใกล้ที่สุด 10 ล้านครั้ง วิดีโอบางรายการอาจไม่สามารถใช้ได้ทั่วโลกเนื่องจากข้อจำกัดด้านภูมิภาคของบางประเทศ
<templatestyles src="แม่แบบ:sticky header/styles.css"/><templatestyles src="Template:Table alignment/tables.css" /><templatestyles src="Template:Static row numbers/styles.css" />
วิดีโอยอดนิยมในประเทศไทย.
ตารางต่อไปนี้แสดงรายการวิดีโอที่มียอดผู้ชมมากที่สุดในประเทศไทย 30 อันดับแรกบนยูทูบ โดยแต่ละวิดีโอแสดงจำนวนการชม ผู้อัปโหลด และวันที่เผยแพร่
วิดีโอที่มีผู้ชมมากที่สุดในอดีต.
ตารางต่อไปนี้แสดงรายการวิดีโอที่กลายเป็นวิดีโอที่มีผู้ชมมากที่สุดของยูทูบ ตั้งแต่เดือนตุลาคม ค.ศ. 2005 จนถึงปัจจุบัน
<templatestyles src="Legend/styles.css" />  บันทึกปัจจุบัน (⁂)
<templatestyles src="Legend/styles.css" />  บันทึกอดีต (*)
<templatestyles src="Legend/styles.css" />  บ่งชี้ว่าวิดีโอได้ถูกลบหรือแปรรูปจากยูทูบแล้ว (‡)
ฟุตบอลหญิงชิงแชมป์แห่งชาติอาเซียน 2018

การแข่งขัน ฟุตบอลหญิงชิงแชมป์แห่งชาติอาเซียน 2018 เป็นการจัดแข่งขันขึ้นเป็นครั้งที่ 10 ของฟุตบอลหญิงชิงแชมป์แห่งชาติอาเซียน, เป็นการแข่งขันฟุตบอลหญิงระดับนานาชาติจัดโดย สหพันธ์ฟุตบอลอาเซียน (เอเอฟเอฟ) ทัวร์นาเมนต์นี้ได้จัดขึ้นที่ ปาเล็มบัง, ประเทศอินโดนีเซีย ตั้งแต่วันที่ 30 มิถุนายน ถึง 13 กรกฎาคม พ.ศ. 2561
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ 
"เวลาทั้งหมดที่ระบุไว้คือ เวลามาตรฐานอินโดนีเซียตะวันตก "
ผู้ทำประตูสูงสุด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
วรุตม์ บุญสุข

วรุตม์ บุญสุข (ชื่อเล่น รุตม์; 23 สิงหาคม พ.ศ. 2540 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับแพร่ ยูไนเต็ด ในไทยลีก 2
วรุตม์เกิดที่จังหวัดร้อยเอ็ด พ่อเป็นนักฟุตบอล เขาเริ่มฝึกเล่นฟุตบอลที่โรงเรียนกีฬาร้อยเอ็ด ต่อมาเมื่อเขาอายุ 14 ปี จึงได้เข้าร่วมทีมเยาวชนของบางกอกกล๊าส และใน พ.ศ. 2559 เขาได้เลื่อนขึ้นมาเล่นให้กับทีมชุดใหญ่เป็นครั้งแรก และในปลายปีเดียวกันนี้ เขามีชื่อติดทีมชาติไทยในการแข่งขันฟุตบอลเอเชียเยาวชนอายุไม่เกิน 19 ปีที่ประเทศบาห์เรน
อัครบิดรดีมีทรี (ยาเรมา)

อัครบิดรดีมีทรี  นามเดิม วลาดีมีร์ วาซีเลียวิช ยาเรมา (9 ธันวาคม ค.ศ. 1915 – 25 กุมภาพันธ์ ค.ศ. 2000) เป็นอัครบิดรองค์ที่สองแห่งเคียฟและยูเครนทั้งปวง รวมถึงคริสตจักรยูเครเนียนออโทเซฟาลัสออร์ทอดอกซ์ (UAOC) โดยสืบทอดตำแหน่งต่อจากอัครบิดรมสตีสลัฟ (สครีปนิค) ตั้งแต่ ค.ศ. 1993 ถึง ค.ศ. 2000 อัครมุขนายกเมโฟดี (คูเดรียคอฟ) จึงสืบทอดตำแหน่งต่อ ท่านเป็นคนยุคฟื้นฟูศิลปวิทยาผู้ที่ได้ศึกษาศิลปะและดนตรีในช่วงอายุยังน้อย ทั้งยังเป็นผู้นำที่มีจิตสำนึกทางการเมืองที่พัฒนาแล้ว ซึ่งเป็นสมาชิกขององค์การแห่งนักชาตินิยมยูเครนในคริสต์ทศวรรษ 1930
ในช่วงสงครามโลกครั้งที่สองท่านต้องตกเป็นเชลยศึกในประเทศเยอรมนี บวชเป็นดีกันเมื่อวันที่ 3 สิงหาคม ค.ศ. 1947 และเป็นบาทหลวงเมื่อวันที่ 10 สิงหาคมของปีเดียวกัน ส่วนในปี ค.ศ. 1947–89 ท่านได้เป็นสมาชิกองค์หนึ่งของเคลอจีแห่งเขตอัครบิดรมอสโก ในปี ค.ศ. 1989 ท่านและสมาชิกท่านอื่น ๆ ของเคลอจีได้ออกจากเขตอัครบิดรมอสโก และประกาศขึ้นกับคริสตจักรยูเครเนียนออโทเซฟาลัสออร์ทอดอกซ์ภายใต้อัครมุขนายกมสตีสลัฟ (สครีปนิค) ซึ่งขณะนั้นเป็นประมุขคริสตจักรยูเครเนียนออโทเซฟาลัสออร์ทอดอกซ์ในสหรัฐและแคนาดา
ปี ค.ศ. 1990 สหภาพโซเวียตได้ล่มสลาย บาทหลวงดีมีทรี ยาเรมา ได้ริเริ่มและเข้าร่วมในการประชุมทางศาสนาแห่งยูเครนทั้งปวงของคริสตจักรยูเครเนียนออโทเซฟาลัสออร์ทอดอกซ์ ที่จัดขึ้นในเคียฟเมื่อปี ค.ศ. 1990 ซึ่งได้เลือกตั้งอัครมุขนายกมสตีสลัฟ (สครีปนิค) เป็นอัครบิดรองค์แรกของประเทศยูเครน ครั้นในปี ค.ศ. 1993 ท่านได้ปฏิญาณตนเป็นอารามิก และจากนั้นบวชเป็นมุขนายกแห่ง"เปเรยาสลอฟสกี"และ"ซีเชฟสกี" ในสภาคริสตจักรที่สองนี้ ท่านได้รับเลือกเป็นอัครบิดรแห่งเคียฟและรัสยูเครนทั้งปวง ปลายปี ค.ศ. 1998 อัครบิดรดีมีทรีในวัยชรา มีสุขภาพอ่อนแอลง กำหนดว่าอนาคตของคริสตจักรจะมั่นคงแข็งแรงอีกครั้งเพื่อชาวพลัดถิ่นยูเครน ซึ่งได้ประคับประคองคริสตจักรยูเครเนียนออโทเซฟาลัสออร์ทอดอกซ์ในช่วงเกือบ 70 ปี จากการปกครองโดยลัทธิคอมมิวนิสต์ในประเทศยูเครน
ทางเลือกของอัครบิดรดีมีทรีทำใน"พินัยกรรมสุดท้าย"ของท่าน เพื่อขอให้ลำดับชั้นคริสตจักรยูเครเนียนออโทเซฟาลัสออร์ทอดอกซ์ตกลงที่จะอนุญาตให้คริสตจักรยูเครเนียนออร์ทอดอกซ์แห่งสหรัฐอเมริกาวางแนวทาง – ซึ่งหากดำเนินการ จะทำให้เป็นหนึ่งได้อย่างมีประสิทธิภาพทั้งสองคริสตจักร – เป็นการเคลื่อนไหวที่คำนวณได้เพื่อช่วยคริสตจักรยูเครเนียนออโทเซฟาลัสออร์ทอดอกซ์จากการรุกล้ำของคริสตจักรยูเครเนียนออร์ทอดอกซ์ - เขตอัครบิดรเคียฟ และคริสตจักรยูเครเนียนออร์ทอดอกซ์ (เขตอัครบิดรมอสโก)
เจ้าชายฟรีดริชแห่งปรัสเซีย (ค.ศ. 1911–1966)

เจ้าชายฟรีดริชแห่งปรัสเซีย (19 ธันวาคม ค.ศ. 1911 – 20 เมษายน ค.ศ. 1966)
พระประวัติ.
เจ้าชายฟรีดริชแห่งปรัสเซีย ประสูติเมื่อวันที่ 19 ธันวาคม ค.ศ. 1911 เป็นพระโอรสพระองค์ที่ 4 ใน เจ้าชายวิลเฮล์ม มกุฎราชกุมาร และดัชเชสเซซิลีแห่งเม็คเล็นบูร์ก-ชเวรีน เป็นพระราชนัดดาใน จักรพรรดิวิลเฮล์มที่ 2 แห่งเยอรมนี และเป็นพระญาติใน เจ้าชายเกออร์ค ฟรีดริช เจ้าชายแห่งปรัสเซีย พระประมุขพระองค์ปัจจุบันแห่งราชวงศ์ปรัสเซีย
เสกสมรส.
พระองค์ทรงเสกสมรสกับ เลดีเบียร์กิด กินเนสส์ โดยพระชายาได้รับพระราชทานพระนามและพระอิสริยยศเป็น พระชายาฟรีดริชแห่งปรัสเซีย โดยมีพระบุตรดังนี้
การศึกษาและทรงถูกกักขัง.
ในขระทรงพระเยาว์นั้น ทรงศึกษาใน มหาวิทยาลัยเคมบริดจ์ พระองค์ถูกกักขังในฐานะนักโทษเนื่องมาจากผลของสงครามโลก โดยเมื่อพระองค์ถูกคุมขังนั้น ทีงใช้เวลานานในการทำความดีจนพระองค์ได้รับการเลื่อนเป็น หัวหน้านักโทษ และได้รับพระราชทานบรรดาศักดิ์เป็น เคานต์แห่งลีนเจน 
สิ้นพระชนม์.
เจ้าชายฟรีดริช สิ้นพระชนม์เมื่อวันที่ 20 เมษายน ค.ศ. 1966 ขณะมีพระชันษา 54 ชันษา โดยการจมน้ำตายในแม่น้ำไรน์
เทศบาลเมืองหนองปลิง

เทศบาลเมืองหนองปลิง เป็นองค์กรปกครองส่วนท้องถิ่นประเภทเทศบาลเมืองในอำเภอเมืองกำแพงเพชร จังหวัดกำแพงเพชร ครอบคลุมพื้นที่ตำบลหนองปลิงทั้งตำบล ยกฐานะจากองค์การบริหารส่วนตำบลหนองปลิงเป็นเทศบาลเมืองในปี พ.ศ. 2556 และเป็นที่ตั้งของศาลากลางจังหวัดกำแพงเพชร
ภูมิศาสตร์.
เทศบาลเมืองหนองปลิงตั้งอยู่ในอำเภอเมืองกำแพงเพชร จังหวัดกำแพงเพชร ครอบคลุมพื้นที่ตำบลหนองปลิงทั้งตำบล ซึ่งอยู่ทางทิศเหนือของเทศบาลเมืองกำแพงเพชร มีพื้นที่ทั้งหมด 84.58 ตารางกิโลเมตร (53,031 ไร่) พื้นที่ตำบลหนองปลิงตั้งอยู่ในราบลุ่มแม่น้ำปิงและที่ราบสูง พื้นที่ส่วนใหญ่เป็นที่ดินทางเกษตรกรรม ได้แก่ ที่นา ไร่อ้อย ไร่มันสำปะหลัง และสวนกล้วยไข่ โดยมีคลองชลประทานท่อทองแดงส่งน้ำทางทิศตะวันออกของตำบล และคลองห้วยทรายส่งน้ำทางด้านทิศเหนือของตำบล
เทศบาลเมืองหนองปลิง มีอาณาเขตติดต่อกับตำบลข้างเคียง ดังนี้
เขตการปกครอง.
ตำบลหนองปลิง แบ่งการปกครองออกเป็นหมู่บ้านจำนวน 11 หมู่บ้าน ได้แก่
<templatestyles src="Div col/styles.css"/>
กลุ่มอาการหลังการได้รับสารอาหาร

กลุ่มอาการหลังการได้รับสารอาหาร  คือกลุ่มของความผิดปกติทางเมตาบอลิกที่เกิดขึ้นหลังจากผู้ป่วยที่อยู่ในภาวะอดอยาก หรือขาดสารอาหารอย่างหนัก ได้รับสารอาหารอย่างรวดเร็ว โดยในช่วง 4–7 วัน หลังเริ่มให้อาหารที่มีคาร์โบไฮเดรตสูง จะกระตุ้นให้ร่างกายกลับมาสร้างไกลโคเจน ไขมัน และโปรตีน อาจทำให้เกิดการลดต่ำลงของระดับเกลือแร่ในเลือดที่สำคัญ เช่น โปแตสเซียม แมกนีเซียม และฟอสฟอรัส ได้ ผู้ป่วยอาจมีอาการทางระบบหัวใจ ปอด และระบบประสาท การมีเกลือแร่ผิดปกติเหล่านี้หากเป็นมากอาจเสียชีวิตได้
ถ้ำวิทยา

ถ้ำวิทยา  คือการศึกษาทางวิทยาศาสตร์ของถ้ำและคุณลักษณะคาสต์, ภาพรวม, โครงสร้าง, คุณสมบัติทางกายภาพ, ประวัติ, รูปแบบชีวิต และกระบวนการโดยการก่อตัวขึ้น (การถือกำเนิดของถ้ำ) และเปลี่ยนไปตามกาลเวลา (ถ้ำสัณฐานวิทยา) นิยามศัพท์"ถ้ำวิทยา" บางครั้งใช้กับกิจกรรมสันทนาการของการสำรวจถ้ำ แต่นี้เป็นที่รู้จักมากขึ้นอย่างถูกต้องว่าเป็น"กิจกรรมสำรวจถ้ำ" ("caving" หรือ "potholing") หรือ นิยามศัพท์อเมริกัน"การสำรวจถ้ำโดยผู้เข้าร่วม" ("spelunking") ที่เลิกใช้แล้ว ถ้ำวิทยาและการสำรวจถ้ำมักเชื่อมต่อ เนื่องจากทักษะทางกายภาพที่จำเป็นสำหรับการศึกษา"ในแหล่งกำเนิด"จะเหมือนกัน
ถ้ำวิทยาเป็นสาขาวิชาข้ามสาขา ที่รวมความรู้ด้านเคมี, ชีววิทยา, ธรณีวิทยา, ฟิสิกส์, อุตุนิยมวิทยา และวิชาเขียนแผนที่ เพื่อพัฒนาภาพเหมือนของถ้ำ และระบบการพัฒนาที่ซับซ้อน
ขอบเขตอื่นของวิทยาศาสตร์ถ้ำ.
นักถ้ำวิทยายังทำงานร่วมกับนักโบราณคดีในการศึกษาซากปรักหักพังใต้ดิน, อุโมงค์, ท่อน้ำทิ้งและท่อระบายน้ำ เช่น ปากทางเข้าและทางออกต่าง ๆ ของโกลอากาแมกซิมา ในกรุงโรม
ครูบาบุญชุ่ม ญาณสํวโร

ครูบาบุญชุ่ม ญาณสํวโร เป็นพระภิกษุฝ่ายอรัญวาสีชาวไทย โดยเฉพาะสายพระป่าภาคเหนือที่ก่อตั้งโดยครูบาศรีวิชัย ผู้ศรัทธาชาวพม่ารู้จักท่านในฐานะ Mong Pong Sayadaw  ท่านปฏิบัติธรรมแบบโดดเดี่ยวอย่างเคร่งครัด และเป็นที่รู้จักจากการปฏิบัติธรรมแบบเดี่ยวในถ้ำในประเทศไทย พม่า และลาว ท่านได้รับการเรียกขานเป็น "พระสงฆ์สามชาติ"
ครูบาบุญชุ่มได้รับความเคารพศรัทธาอย่างสูงจากชาวยวน ไทใหญ่ ชาวลาว และชาวภูฏาน
ประวัติ.
ชีวิตช่วงต้น.
ครูบาบุญชุ่ม เกิดเมื่อวันอังคารที่ 5 มกราคม พ.ศ. 2508 เวลา 09.00 น. ที่หมู่บ้านแม่คำหนองบัว ตำบลป่าสัก อำเภอเชียงแสน จังหวัดเชียงราย เป็นบุตรคนโตของนายคำหล้าและนางแสงหล้า ทาแกง แม้ครอบครัวจะยากจนใช้ชีวิตอย่างยากลำบาก แต่โยมมารดาก็ปลูกฝังท่านให้ทำบุญ สวดมนต์ ทำสมาธิอยู่เสมอ ทำให้ท่านสนใจออกบวช 
ครอบครัวของท่านเป็นครอบครัวที่พูดภาษาไทใหญ่ที่เดิมมาจากเมืองยอง ใกล้เชียงตุง รัฐฉาน ประเทศพม่า ปู่ย่ายตายายอพยพเข้าเชียงแสน ประเทศไทย
หลังจากเรียนจบชั้นประถมศึกษาปีที่ 4 จึงบรรพชาเป็นสามเณรเมื่อวันที่ 19 พฤษภาคม พ.ศ. 2519 ขณะอายุได้ 12 ปี ศึกษาพระปริยัติธรรมจนสอบได้นักธรรมชั้นตรีในปี พ.ศ. 2526 ต่อมาได้เข้าอุปสมบทเป็นพระภิกษุเมื่อวันที่ 9 พฤษภาคม พ.ศ. 2529 เวลา 9:19 น. ณ อุโบสถวัดพระเจ้าเก้าตื้อ (ปัจจุบันรวมกับวัดสวนดอก (จังหวัดเชียงใหม่)) โดยมีพระราชพรหมาจารย์ (ดวงคำ ธมฺมทินฺโน) เจ้าคณะจังหวัดเชียงใหม่ เป็นพระอุปัชฌาย์ พระครูเวฬุวันพิทักษ์เป็นพระอนุสาวนาจารย์ และพระครูศรีปริยัตินุรักษ์เป็นพระกรรมวาจาจารย์
ชีวิตช่วงหลัง.
นับแต่ออกบวช ครูบาบุญชุ่มมุ่งเน้นเรียนกรรมฐานจากครูบาอาจารย์หลายองค์ ได้จาริกไปหลายท้องที่ทั้งภาคเหนือของไทย พม่า เนปาล อินเดีย ภูฏาน ฯลฯ เมื่อพบเห็นวัดใดทรุดโทรมก็เป็นผู้นำในการบูรณะ และได้สร้างพระธาตุเจดีย์ วิหาร พระพุทธรูป ไว้หลายแห่งในภาคเหนือ รัฐชาน สิบสองปันนา และประเทศลาว
ท่านมีชื่อเสียงเพิ่มขึ้นทั้งในประเทศไทยและพม่าในช่วงปฏิบัติการค้นหาและกู้ภัยถ้ำหลวงโดยทำนายได้อย่างแม่นยำว่าเด็กที่ติดอยู่จะถูกค้นพบเมื่อใดและจะพบว่าพวกเขายังมีชีวิตอยู่
ในเดือนสิงหาคม พ.ศ. 2565 หลังบำเพ็ญภาวนาอยู่ในถ้ำเป็นเวลา 3 ปี 3 เดือน 3 วัน ท่านประชวรและจำต้องรักษาตัวที่โรงพยาบาลกรุงเทพ สื่อไทยหลายแห่งรายงานว่าท่านได้รับการวินิจฉัยเป็นมาลาเรียขึ้นสมอง พระบาทสมเด็จพระวชิรเกล้าเจ้าอยู่หัวทรงจ่ายค่ารักษาพยาบาลให้กับพระอาจารย์ รวมทั้งค่ารักษาที่โรงพยาบาลกรุงเทพ
เลดีเบียร์กิด กินเนสส์

เลดีเบียร์กิด กินเนสส์ 
ประวัติ.
เลดีเบียร์กิด กินเนสส์ เกิดเมื่อวันที่ 30 กรกฎาคม ค.ศ. 1920 ณ กรุงลอนดอน เป็นธิดาคนสุดท้องใน รูเพิร์ต กินเนสส์ เอิร์ลที่ 2 แห่งไอวีฟ และ เกวนโดเลน กินเนสส์ เคาน์เตสแห่งไอวีฟ โดยครอบครัวของเธอได้ประกอบธุรกิจหลายอย่างจนมีฐานะร่ำรวย อาทิ โรงเบียร์ ธนาคาร การเล่นการเมืองของและการเป็นการทูตของบิดา 
ในช่วงสงครามโลกครั้งที่สอง เธอได้อาสาเป็นพยาบาลเสริม และนี่เองทำให้ได้พบกันพระสวามีในอนาคต เจ้าชายเฟรเดอริกแห่งปรัสเซีย ขณะที่เจ้าชายทรงได้รับอุบัติเหตุทางรถยนต์ ต่อมาทั้ง 2 เริ่มจะติดต่อสื่อสารและเป็นบ่อเกิดของความรัก
เสกสมรส.
เลดีเบียร์กิด เสกสมรสกับ เจ้าชายเฟรเดอริกแห่งปรัสเซีย และได้รับพระราชทานพระนามและพระอิสริยยศเป็น เจ้าหญิงเฟรเดอริกแห่งปรัสเซีย พระชายา (Her Royal Highness Princess Frederick of Prussia) พร้อมฐานันดรรอยัลไฮเนส โดยมีพระบุตรดังนี้
ต่อมาเมื่อปี ค.ศ. 1966 เจ้าชายเฟรเดอริก พระสวามีสิ้นพระชนม์ พระองค์จึงทรงลาออกจากฐานันดรและเสกสมรสใหม่กับ เมเจอร์ อันโทนี แพทริค เนส เมื่อวันที่ 3 มิถุนายน ค.ศ. 1967 แต่ไม่มีบุตร-ธิดา
เจ้าหญิงอันโทเนีย ดัชเชสแห่งเวลลิงตัน

เจ้าหญิงอันโทเนีย ดัชเชสแห่งเวลลิงตัน 
พระประวัติ.
เจ้าหญิงอันโทเนีย ดัชเชสแห่งเวลลิงตัน (เดิม: เจ้าหญิงอันโทเนียแห่งปรัสเซีย) ประสูติเมื่อวันที่ 28 เมษายน พ.ศ. 2498 ณ สหราชอาณาจักร เป็นพระธิดาพระองค์สุดท้องในเจ้าชายฟรีดริชแห่งปรัสเซียและเลดีเบียร์กิด กินเนสส์ เป็นพระนัดดาในเจ้าชายวิลเฮ็ล์ม มกุฎราชกุมารแห่งปรัสเซีย และเป็นพระราชปนัดดาในจักรพรรดิวิลเฮ็ล์มที่ 2 แห่งเยอรมนี โดยพระองค์มีพระเชษฐาฝาแฝดคือเจ้าชายรูเพิร์ต โดยงานหลักของพระองค์คือการเป็นประธานมูลนิธิกินเนสส์ ทรานซ์ ซึ่งทรงทำต่อจากพระมารดา
เสกสมรส.
พระองค์ทรงเสกสมรสกับชาลส์ เวลสลีย์ ดยุกที่ 9 แห่งเวลลิงตัน เมื่อวันที่ 3 กุมภาพันธ์ พ.ศ. 2520 โดยเธอได้รับพระราชทานพระอิสริยยศตามพระสวามีดังนี้
ทั้งสองมีพระบุตรดังนี้
เจ้าหญิงอันโทเนียทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร
เกนนาดี ซาโมกฮิน

เกนนาดี วิกโตโรวิช ซาโมกฮิน  เกิดวันที่ 14 กรกฏาคม ค.ศ. 1971 ในซิมเฟอโรโพล เป็นนักถ้ำวิทยาชาวไครเมีย ผู้ครองสถิติโลกของการดำน้ำในถ้ำด้วยความลึกที่ −2,196 เมตร ซึ่งบรรลุเป้าหมายขณะสำรวจถ้ำครูเบราในปี ค.ศ. 2012 เขาได้รับการศึกษาและทำงานในมหาวิทยาลัยแห่งชาติทาฟรีดา
กันต์ชนุตม์ เก่งการค้า

กันต์ชนุตม์ เก่งการค้า (Kunchanuj Kengkarnka) มีชื่อเล่นว่า กันต์ เกิดเมื่อวันที่ 3 กรกฎาคม พ.ศ. 2535 เป็นนักร้องและนักแสดงชาวไทย เป็นที่รู้จักจากบทบาท "ทิว" ใน Kiss the Series รักต้องจูบ และ "ฮิปปี้" ใน U-Prince Series
ประวัติ.
กันต์ชนุตม์ เก่งการค้า มีชื่อเล่นว่า กันต์ เกิดเมื่อวันที่ 3 กรกฎาคม พ.ศ. 2535 เป็นนักร้องและนักแสดงชาวไทย เป็นที่รู้จักจากบทบาท "ฮิปปี้" ใน U-Prince Series จบการศึกษาระดับปริญญาตรีจาก วิทยาลัยดนตรี มหาวิทยาลัยรังสิต โดยกันต์เคยเข้าประกวดในรายการ The Hunt ถ้าใช่...ได้เกิด เมื่อปี พ.ศ. 2553 จากนั้นในปีต่อมากันต์ได้เซ็นสัญญาเป็นศิลปินกับจีเอ็มเอ็ม แกรมมี่ ค่ายจีเอ็มเอ็มทีวี โดยมีผลงานเพลงแรกคือ I have a dream ร่วมกับกลุ่มศิลปินในรายการ The Artists จากนั้นก็เริ่มมีผลงานเพลงดูโอคู่กับ กานต์-ศุภกานต์ นาคะวิสุทธิ์ และผลงานเพลงซิงเกิล รวมถึงบทบาทการแสดงในละครและซีรีส์มากมาย กันต์เป็นที่รู้จักจากบทบาท "ทิว" ใน Kiss the Series รักต้องจูบ และบทบาท "ฮิปปี้" ใน U-Prince Series รวมถึงผลงานเพลงประกอบซีรีส์
กันต์ชนุตม์ เป็นบุตรคนที่ 2 ของครอบครัว และเป็นน้องชายของนักดนตรีแจ๊ส
หน่วยกู้ภัยเวียงจันทน์

หน่วยกู้ภัยเวียงจันทน์  เป็นหน่วยอาสาสมัครกู้ภัยในกรุงเวียงจันทน์ ประเทศลาว ที่ตอบสนองต่ออุบัติเหตุทางถนนมากกว่า 5,760 รายต่อปี (ตัวเลขปี ค.ศ. 2015) โดยหน่วยกู้ภัเวียงจันทน์เป็นหน่วยบริการที่ใหญ่ที่สุดในประเทศ ที่ประกอบด้วยอาสาสมัครกว่า 200 คน, รถพยาบาล 8 คัน, หน่วยดับเพลิง, ทีมกู้ภัยดำน้ำลึก ตลอดจนเครื่องมือกู้ภัยไฮดรอลิก และทีมงานขุดค้น
หน่วยกู้ภัยเวียงจันทน์ ถือเป็นหนึ่งในหกผู้รับรางวัลรามอน แมกไซไซ ประจำปี ค.ศ. 2016 
ประวัติ.
ในปี ค.ศ. 2007 กลุ่มอาสาสมัครจากมูลนิธิเพื่อช่วยเหลือคนยากจนของสาธารณรัฐประชาธิปไตยประชาชนลาวใช้รถพยาบาลที่ได้รับบริจาค เพื่อจัดตั้งกองกำลังกู้ภัยนครหลวงเวียงจันทน์เพื่อให้บริการปฐมพยาบาลในวันหยุดสุดสัปดาห์ ครั้นในปี ค.ศ. 2010 เซบัสเตียง แปเร ซึ่งเป็นแพทย์และนักดับเพลิงชาวฝรั่งเศสที่อาศัยอยู่ในเวียงจันทน์ ได้เข้าร่วมมูลนิธิรวมกับชาวลาวชื่อไพจิตร โคนปทุม และอาสาสมัครอายุ 15 ปีจำนวน 5 คน ได้จัดตั้งหน่วยกู้ภัยเวียงจันทน์ขึ้น เพื่อให้บริการฟรีเป็นครั้งแรกของประเทศ โดยให้บริการช่วยเหลือฉุกเฉินตลอด 24 ชั่วโมง
ในช่วงปีแรก ๆ อาสาสมัครต้องเผชิญกับการขาดเงินทุน, อุปกรณ์ และการฝึกอบรมอย่างเป็นทางการ และมักไม่สามารถตอบสนองต่อการเรียกร้องความช่วยเหลือ อีกทั้งในปี ค.ศ. 2012 ได้มีการสูญเสียรถพยาบาลที่มีอยู่เพียงคันเดียว และบริการกู้ภัยต้องระงับเป็นเวลาหนึ่งปีขณะที่มีการรวบรวมเงินเพื่อซื้อรถใหม่
ตั้งแต่นั้นเป็นต้นมา หน่วยกู้ภัยเวียงจันทน์ได้ขยายจำนวนอาสาสมัครถึงกว่า 200 คน ที่ทำงานจากสถานที่ต่าง ๆ 4 แห่งในเวียงจันทน์ พวกเขาตอบสนองต่อ 15-30 อุบัติเหตุต่อวัน และตามมติคณะกรรมการตัดสินรางวัลรามอน แมกไซไซ ค.ศ. 2016 ได้ยอมรับต่อการช่วยชีวิตผู้คนนับหมื่นระหว่างปี ค.ศ. 2011 ถึงปี ค.ศ. 2015 
การยอมรับ.
หน่วยกู้ภัยเวียงจันทน์ ถือเป็นหนึ่งในหกผู้รับรางวัลรามอน แมกไซไซ ประจำปี ค.ศ. 2016 ซึ่งเปรียบเสมือนเป็นรางวัลโนเบลของเอเชีย ตามคณะกรรมการตัดสินการแข่งขัน รางวัลนี้ได้จาก "การยอมรับถึงความกล้าหาญในการช่วยชีวิตชาวลาวในเวลาและสถานที่ที่ต้องการมาก ภายใต้สถานการณ์ที่ขาดแคลนมากที่สุด แรงบันดาลใจจากความเมตตากรุณาของพวกเขา ความเอื้ออาทรที่เหมือนกันของจิตวิญญาณในอีกหลายคน"
ในเดือนพฤศจิกายน ค.ศ. 2016 ประธานาธิบดีฝรั่งเศสฟร็องซัว ออล็องด์ ได้มอบรางวัลลาฟร็องส์เซนกาก์ แก่เซบัสเตียง แปเร และหน่วยกู้ภัยเวียงจันทน์ ในพิธีที่จัดขึ้น ณ กรุงปารีส
อาร์เธอร์ เวลสลีย์ เอิร์ลแห่งมอนิงตัน

อาร์เธอร์ เวลสลีย์ เอิร์ลแห่งมอนิงตัน 
ประวัติ.
อาร์เธอร์ เวลสลีย์ เอิร์ลแห่งมอนิงตัน เกิดเมื่อวันที่ 31 มกราคม ค.ศ. 1978 เป็นพระโอรสคนใหญ่ใน เจ้าหญิงอันโทเนีย ดัชเชสแห่งเวลลิงตัน และ ชาลส์ เวลสลีย์ ดยุกที่ 9 แห่งเวลลิงตัน โดยตำแหน่งปัจจุบันของเขาคือ มาควิสแห่งโดรู แต่เขาต้องการจะใช้ตำแหน่งเอิร์ลแห่งมอนิงตันต่อไป อาร์เธอร์จบการศึกษาที่วิทยาลัยอีตันและเขายังเป็นหุ้นส่วนใหญ่ของธนาคารของบิดา
อาร์เธอร์เป็นพระนัดดาใน เจ้าชายเฟรเดอริกแห่งปรัสเซีย และเป็นพระปนัดดาใน เจ้าชายวิลเฮล์ม มกุฎราชกุมารแห่งปรัสเซีย ผ่านทางสายพระมารดา และยังสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จึงทำให้เขามีสิทธิในการสืบราชบัลลังก์อังกฤษ
สมรส.
อาร์เธอร์ สมรสกับ เจมมา คิดด์ ซึ่งเป็นช่างแต่งหน้าและนักแฟร์ชันแนวหน้าของวงการ ทั้งนี้เจมมาสืบเชื้อสายจากนลอร์ดเบร์เวอร์บอร์ค ขุนนางมหาอำนาจแห่งอังกฤษสมัย พระเจ้าเจมส์ที่ 2 แห่งอังกฤษ โดยเขามีบุตร-ธิดาดังนี้
อาร์เธอร์เป็นผู้สืบทอดตำแหน่ง ดยุกแห่งเวลลิงตัน ดยุกแห่งครูแดด โรเดียร์โก เจ้าชายแห่งวอเทอร์ลู ดยุกแห่งวิกตอเรีย
สมาคมน้ำบาดาลไทย

สมาคมน้ำบาดาลไทย  เป็นสมาคมด้านเทคนิคขุดเจาะน้ำบาดาล ที่ดำเนินการทั่วประเทศไทย ซึ่งมีรถสนับสนุนการขุดเจาะ ปัจจุบัน มีสุรทิน ชัยชมภู เป็นนายกสมาคม
สมาคมน้ำบาดาลไทย ได้รับการกล่าวถึงอย่างกว้างขวางจากปฏิบัติการค้นหาและกู้ภัยถ้ำหลวง โดยได้รับการเผยแพร่ผ่านโซเชียลมีเดียหลายแห่ง
ผลงาน.
พ.ศ. 2559 สมาคมน้ำบาดาลไทย ได้ประสานงานกับกรมทรัพยากรน้ำบาดาลในการผ่อนผันเรื่องใบอนุญาต เพื่อช่วยเหลือเกษตรกรที่ขาดแคลนน้ำทั่วประเทศ
ส่วนในปี พ.ศ. 2561 สมาคมน้ำบาดาลไทยได้มีส่วนสำคัญต่อปฏิบัติการค้นหาและกู้ภัยถ้ำหลวง โดยใช้เทคนิคการเจาะด้วยแท่งเจาะเปิดทาง และนำท่อเหล็กลงไปภายใน เพื่อเร่งระบายน้ำด้วยเครื่องสูบน้ำ ซึ่งได้มีการนำรถขุดเจาะขนาดใหญ่ และกำลังคน 100 ชีวิตเข้าช่วยเหลือ จากเหตุการณ์ดังกล่าว สุรทิน ชัยชมภู ซึ่งเป็นนายกสมาคมและพวกรวม 4 คน เผลอหลับด้วยความอ่อนเพลีย กระทั่งเกิดเหตุน้ำทะลักเข้าถ้ำ พวกเขาติดอยู่ในห้องโถง 3 วัน แต่นักดำน้ำชาวอังกฤษได้ให้การช่วยเหลือจนปลอดภัย
เจสัน บราวน์

เจสัน รอย บราวน์ (18 พฤษภาคม ค.ศ. 1982 —) เป็นอดีตผู้รักษาประตูฟุตบอลชาวเวลส์ เขาเริ่มต้นอาชีพนักฟุตบอลกับจิลลิงงัมซึ่งเป็นสโมสรที่เขาได้ลงเล่นมากกว่า 100 นัด ก่อนที่จะย้ายไปแบล็กเบิร์นโรเวอส์ในปี ค.ศ. 2006 เขาลงเล่นให้กับทีมชาติเวลส์ 3 นัด
 "ณ วันที่ 20 ตุลาคม ค.ศ. 2015"
สถิติอาชีพ.
สโมสร.
<templatestyles src="Reflist/styles.css" />
 "ณ วันที่ 20 ตุลาคม ค.ศ. 2015"
อมร ธรรมนาม

อมร ธรรมนาม (16 ตุลาคม พ.ศ. 2526 —) เป็นอดีตนักฟุตบอลอาชีพชาวไทย 
ใน พ.ศ. 2559 อมรย้ายมาร่วมทีมขอนแก่น ยูไนเต็ด ในดิวิชัน 1 และทำผลงานได้ดีกับสโมสร อย่างไรก็ตามกลางฤดูกาลนั้น สโมสรถูกตัดสิทธิ์ออกจากการแข่งขันหลังมีส่วนพัวพันคดีทำร้ายผู้ตัดสิน ทำให้อมรต้องกลายเป็นนักเตะไร้สังกัด เขายื่นข้อเสนอให้กับหลายสโมสร แต่ก็ไม่เป็นผลสำเร็จ จึงหันมาขายข้าวโพดคั่วเป็นอาชีพหลัก
ต่อมาในปี พ.ศ. 2560 อมรได้รับการชักชวนจากธวัชชัย ดำรงค์อ่องตระกูล ให้ไปร่วมทีมประจวบ เอฟซี ในไทยลีก 2 เขามีส่วนช่วยให้ประจวบเลื่อนชั้นสู่ไทยลีกเป็นครั้งแรกของประวัติศาสตร์สโมสรได้สำเร็จ
ปฐมชัย เสือสกุล

ปฐมชัย เสือสกุล (10 ตุลาคม พ.ศ. 2531 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองกลางให้กับชลบุรีในไทยลีก 2 โดยยืมตัวมาจากพีที ประจวบ ก่อนหน้านั้นเขาค้าแข้งให้กับ ราชบุรี มิตรผลนานถึง 7 ฤดูกาล
ปฐมชัยเกิดที่อำเภอหันคา จังหวัดชัยนาท จบการศึกษาระดับมัธยมปลายจากโรงเรียนศึกษานารีวิทยา และศึกษาต่อที่วิทยาลัยนอร์ทกรุงเทพ ทำให้เขาได้เล่นให้กับสโมสรฟุตบอลวิทยาลัยนอร์ทกรุงเทพเป็นสโมสรแรก ต่อมาในปี พ.ศ. 2557 เขาได้ย้ายไปเล่นให้กับตราด เอฟซีในดิวิชัน 1 ก่อนที่ในปีถัดมา จะย้ายไปสระบุรี ซึ่งเป็นสโมสรน้องใหม่ในไทยลีก ด้วยสัญญา 2 ปี เขาเล่นฟุตบอลประกอบกับขายโดนัทเป็นอาชีพเสริม
อย่างไรก็ตามหลังจบฤดูกาล 2558 สระบุรีประกาศยุบทีม ทำให้นักเตะของสโมสรต้องกลายเป็นนักเตะไร้สังกัด ปฐมชัยจึงย้ายไปร่วมทีมราชบุรี มิตรผล และเป็นผู้เล่นคนสำคัญของทีมนับตั้งแต่นั้นเป็นต้นมา ในเดือนมิถุนายน พ.ศ. 2561 เขาได้ต่อสัญญากับราชบุรีไปจนถึงปี พ.ศ. 2563
วอลเลย์บอลชายชิงแชมป์เอเชีย รุ่นอายุไม่เกิน 18 ปี 2018

วอลเลย์บอลชายชิงแชมป์เอเชีย รุ่นอายุไม่เกิน 18 ปี 2018  หรือในชื่อ เอสเอ็มเอ็ม ทัวริซึมแบงก์ วอลเลย์บอลยุวชนชายชิงแชมป์เอเชียอายุไม่เกิน 17 ปี 2018  ตามชื่อของผู้สนับสนุน ซึ่งในปีนี้เป็นการแข่งขันเป็นวอลเลย์บอลระดับยุวชนครั้งที่ 12 ซึ่งมีกำหนดจะจัดขึ้นที่แทบริซ, ประเทศอิหร่าน ระหว่างวันที่ 29 มิถุนายน – 6 กรกฎาคม ค.ศ. 2018
ประเทศที่เข้าร่วม.
ในครั้งนี้มีทีมเข้าร่วมการแข่งขันทั้งหมด 17 ทีมสมาชิกของสมาพันธ์วอลเลย์บอลเอเชีย โดยทีมชาติที่เข้าร่วมแบ่งเป็นชาติที่มาจากโซนเอเชียกลาง (7 ทีม), เอเชียตะวันออก (5 ทีม), เอเชียตะวันออกเฉียงใต้ (2 ทีม) เอเชียตะวันตกเฉียงใต้ (2 ทีม) และโอเชียเนีย (2 ทีม)
การแบ่งกลุ่ม.
ครั้งนี้เป็นครั้งแรกที่การแข่งขันวอลเลย์บอลยุวชนชายชิงแชมป์เอเชียนำระบบการแบ่งกลุ่มใหม่มาใช้ในการแข่งขัน ตามคณะกรรมการบริหารของสมาพันธ์วอลเลย์บอลเอเชียได้มีมติอย่างเอกฉันท์ ในการเปลี่ยนระบบใหม่โดยจะแบ่งกลุ่มตามลำดับของการแข่งขันวอลเลย์บอลยุวชนชายชิงแชมป์เอเชีย 2017 โดยแต่ละกลุ่มจะมีกลุ่มละ 3 ทีม ซึ่งกลุ่มแรกจะเป็นกลุ่มของทีมที่มีผลงานที่ดีที่สุดในครั้งที่แล้ว แล้วกลุ่มต่อไปจะเป็นกลุ่มของทีมที่มีผลงานที่ดีที่สุดตามลงมา
อันดับการแข่งขัน.
<templatestyles src="Col-begin/styles.css"/>
ที. อาร์. ชอว์

ดร. เทรเวอร์ อาร์. ชอว์, โอบีอี (31 มีนาคม ค.ศ. 1928 –) เป็นทั้งนักประวัติศาสตร์และนักถ้ำวิทยาชาวอังกฤษที่มีชื่อเสียง
โดยเป็น"ผู้พยายามรวบรวมของข้อมูลเกี่ยวกับถ้ำ" ชอว์ได้ตีพิมพ์หนังสือและบทความทางวิทยาศาสตร์มากกว่า 230 เล่มในระหว่างที่เขาทำงาน รวมทั้งชีวประวัติโดยละเอียดและการศึกษาในชีวิตของนักถ้ำวิทยาตอนต้นอย่างเอดวร์ด-อัลเฟรด มาร์แตล
ชาลส์ เวลสลีย์ ดยุกที่ 9 แห่งเวลลิงตัน

ชาลส์ เวลสลีย์ ดยุกที่ 9 แห่งเวลลิงตัน 
ประวัติ.
ชาลส์ เวลสลีย์ ดยุกที่ 9 แห่งเวลลิงตัน เกิดเมื่อวันที่ 19 สิงหาคม พ.ศ. 2488 ณ บ้านคริสเตียนเฮาส์ วินด์เซอร์ สหราชอาณาจักร เป็นบุตรชายคนใหญ่ใน วาเลเรียน เวลสลีย์ ดยุกที่ 8 แห่งเวลลิงตัน และ ไดอานา ดัชเชสแห่งเวลลิงตัน โดยเขาสืบเชื้อสายมาจากขุนนางชางอังกฤษนามว่า อาร์เธอร์ เวลสลีย์ ดยุกที่ 1 แห่งเวลลิงตัน ปัจจุบันเขาเป็นนักการเมืองโดยการเป็นสมาชิกพรรคอนุรักษนิยม โดยเขาได้รับตำแหน่งทั้งหมดจากบิดาของเขาถึงแก่กรรมใน พ.ศ. 2557 ชาลส์จบจากวิทยาลัยอีตันและมหาวิทยาลัยคริสฟอร์ด ต่อมา ชาลส์ได้เป็นผู้สมัครพรรคอนุรักษนิยมเมื่อ พ.ศ. 2517 และเมื่อ พ.ศ. 2558 ชาลส์ได้กลายเป็นหัวหน้าพรรคอนุรักษนิยมหลังจากการเกษียณของ อาร์เธอร์ ลอว์สัน จอห์นตัน บารอนที่ 3 แห่งลุค
ธุรกิจ.
นอกจากชาลส์จะเป็นนักการเมืองแล้ว เขายังมีธุรกิจดังนี้
สมรส.
ชาลส์สมรสกับเจ้าหญิงอันโทเนีย ดัชเชสแห่งเวลลิงตัน พระธิดาในเจ้าชายฟรีดริชแห่งปรัสเซีย และเป็นพระราชปนัดดาใน จักรพรรดิวิลเฮ็ล์มที่ 2 แห่งเยอรมนี มีบุตรดังนี้
นอกจาชาลส์จะสืบเชื้อสายมาจากขุนนางชางอังกฤษแล้ว เขายังเป็นสมาชิกขุนนางใหญ่แห่งหลายประเทศดังนี้
เดนนิส มอร์ติเมอร์

เดนนิส จอร์จ มอร์ติเมอร์ (เกิด 5 เมษายน 1952) อดีตนักฟุตบอลชาวอังกฤษและอดีตกัปตันทีม แอสตันวิลลา ชุดแชมป์ ยูโรเปี้ยนคัพ 1982 ชุดเดียวกับ ปีเตอร์ วิธ อดีตหัวหน้าผู้ฝึกสอน ฟุตบอลทีมชาติไทย โดยเขาลงเล่นเกือบ 600 นัดใน ฟุตบอลลีก ให้กับ โคเวนทรีซิตี , แอสตันวิลลา , เชฟฟีลด์ยูไนเต็ด , ไบรตันแอนด์โฮฟอัลเบียน และ เบอร์มิงแฮมซิตี
ประวัติและอาชีพ.
เดนนิสเกิดเมื่อวันที่ 5 เมษายน ค.ศ. 1952 ที่เมือง ลิเวอร์พูล เขาเริ่มต้นอาชีพค้าแข้งโดยเป็นนักเตะเยาวชนของทีมช้างกระทืบโรง โคเวนทรีซิตี ก่อนจะก้าวขึ้นสู่ทีมชุดแรกของสโมสรเมื่อ ค.ศ. 1969 ขณะอายุได้ 17 ปีโดยลงเล่นให้กับสโมสรโคเวนทรีกว่า 200 นัดและเขามาร่วมทีม แอสตันวิลลา ใน ค.ศ. 1975
การดำน้ำในถ้ำ

การดำน้ำในถ้ำ  เป็นการดำน้ำในถ้ำที่เต็มไปด้วยน้ำ ซึ่งอาจจะเป็นกีฬาเอ็กซ์ตรีม, วิธีการสำรวจถ้ำที่ถูกน้ำท่วมเพื่อการตรวจสอบทางวิทยาศาสตร์ หรือสำหรับการค้นหาและการกู้คืนของนักดำน้ำที่หายไปขณะดำน้ำด้วยสาเหตุใดสาเหตุหนึ่ง อุปกรณ์ที่ใช้จะแตกต่างกันโดยขึ้นอยู่กับสถานการณ์ ตั้งแต่การหายใจด้วยลมหายใจถึงการดำน้ำแบบมีสายอากาศที่ต่อมาจากเครื่องอัดอากาศบนผิวน้ำ แต่เกือบทุกการดำน้ำในถ้ำจะทำโดยใช้อุปกรณ์ดำน้ำ ซึ่งมักจะอยู่ในการกำหนดค่าเฉพาะ ส่วนการดำน้ำในถ้ำแบบสันทนาการโดยทั่วไปถือว่าเป็นประเภทของการดำน้ำทางเทคนิค เนื่องจากไม่มีผิวน้ำที่ว่างระหว่างการดำน้ำเป็นส่วนใหญ่ และมักเกี่ยวข้องกับการบีบอัด
การดำน้ำในถ้ำมีต้นกำเนิดมาจากสหราชอาณาจักร โดยเกิดจากกิจกรรมสำรวจถ้ำ ส่วนต้นกำเนิดในสหรัฐมีความเกี่ยวข้องกับการดำน้ำมากขึ้น เมื่อเทียบกับการดำน้ำลึกและกิจกรรมสำรวจถ้ำ พบว่ามีนักดำน้ำในถ้ำค่อนข้างน้อย นี่เป็นเพราะส่วนหนึ่งของอุปกรณ์พิเศษและชุดทักษะที่จำเป็น รวมถึงบางส่วนจากความเสี่ยงสูงเนื่องจากสภาพแวดล้อมที่เฉพาะเจาะจง
แม้จะมีความเสี่ยงเหล่านี้ แต่ถ้ำที่เต็มไปด้วยน้ำก็มักจะดึงดูดนักดำน้ำ, นักสำรวจถ้ำ และนักถ้ำวิทยา เนื่องจากสภาพธรรมชาติที่ยังไม่ได้สำรวจของพวกเขา และท้าทายนักดำน้ำในการดำน้ำทางเทคนิค โดยถ้ำใต้น้ำมีลักษณะทางกายภาพที่หลากหลาย และอาจมีสัตว์น้ำที่ไม่สามารถพบในที่อื่น
ชาเนล

ชาเนล เอส.เอ.  เป็นบริษัทเอกชนเจ้าของคืออะเลน เวิร์ตไทเมอร์ และเจอราร์ด เวิร์ตไทเมอร์ ซึ่งเป็นหลานของปีแยร์ เวิร์ตไทเมอร์ ธุรกิจชาเนลเริ่มต้นขึ้นจากการทำศิลปะการตัดเย็บขั้นสูงหรือโอตกูตูร์ของกาเบรียล ชาเนลหรือโกโก ชาเนล ชาเนล เอส.เอ. เป็นบริษัทที่ทำธุรกิจโอตกูตูร์ เสื้อผ้าพร้อมใส่หรือเสื้อผ้าสำเร็จรูป สินค้าฟุ่มเฟือย และเครื่องประดับแฟชั่น โกโก ชาเนล มีทัศนติเกี่ยวกับรูปร่างของผู้หญิง เธอเชื่อว่าผู้หญิงควรใส่เสื้อผ้าให้เหมาะสมกับสรีระตัวเอง ในขณะสมัยนั้นแฟชั่นที่ได้รับความนิยมของผู้หญิงคือชุดรัดเอวคลอเซ็ท และกระโปรงบานสุ่ม สินค้าชาเนลในขณะนั้นได้รับการนำเสนอโดยนางแบบและนักแสดงหญิงอิเนส เดอ ลา เฟรซองจ์, กาทรีน เดอเนิฟว์, แครอล บูเก, วาเนสซา พาราดีส์, นิโคล คิดแมน, ออเดรย์ ตาตู, เคียรา ไนต์ลีย์ และมาริลิน มอนโร
เอกลักษน์.
โลโก้.
เครื่องหมายการค้าของชาแนลประกอบด้วยตัวอักษรโรมันตัวซี (C) สองตัวที่เชื่อมต่อกัน หนึ่งหน้าซ้ายและหนึ่งหน้าขวา โลโก้ไม่ได้จดทะเบียนเป็นเครื่องหมายการค้าจนกว่าชาแนลร้านแรกจะก่อตั้งขึ้น ชาเนลจึงตกเป็นเป้าหมายของการปลอมแปลงเป็นจำนวนมาก โดยประเทศจีนเป็นผู้จัดจำหน่ายสินค้าที่สำคัญ กระเป๋าชาเนลรุ่นคลาสสิกแท้ขายได้ตั้งแต่ประมาณ 4,150 เหรียญสหรัฐ ในขณะที่ของปลอมมักมีราคาประมาณ 200 เหรียญสหรัฐ ดังนั้นเริ่มต้นในทศวรรษ 1990 กระเป๋าชาเนลแท้ทุกรุ่นจึงมีหมายเลขประจำทุกใบ
ผลิตภัณฑ์.
น้ำหอม.
ในปี 1924 ปีแยร์ เวิร์ตไทเมอร์ได้ก่อตั้งบริษัทพาร์ฟูมส์ชาเนลขึ้นเพื่อผลิตและจำหน่ายน้ำหอมร่วมถึงเครื่องสำอาง นับตั้งแต่ก่อตั้งพาร์ฟูมส์ชาเนลได้มีผู้บริหาร 4 คน คือ
เครื่องสำอางและผลิตภัณฑ์ดูแลผิว.
เครื่องสำอางเป็นผลิตภัณฑ์ของชาแนลที่สามารถเข้าถึงได้มากที่สุด โดยมีเคาน์เตอร์ในห้างสรรพสินค้าทั่วโลกรวมถึงแฮร์รอดส์ แกลเลอรีลาฟาแยต์ ฮัดสันเบย์ เดวิดโจนส์ ฯลฯ
ร้านค้า.
ปัจจุบันชาเนล เอส.เอ. เปิดบริการร้านค้าประมาณ 310 แห่งทั่วโลก 94 แห่งในเอเชีย 70 แห่งในยุโรป 10 แห่งในตะวันออกกลาง 128 แห่งในอเมริกาเหนือ 1 แห่งในอเมริกากลาง 2 แห่งในอเมริกาใต้ และ 6 แห่งในโอเชียเนีย
ประเทศไทย.
ชาเนลบูติกที่เปิดในประเทศไทยมีทั้งหมด 3 ร้าน ได้แก่ สยามพารากอน, เซ็นทรัล เอ็มบาสซี และบูติกชั่วคราวที่เอ็มสเฟียร์ (ย้ายมาจากเอ็มควอเทียร์ ซึ่งอยู่ระหว่างการปรับปรุง) นอกจากนี้ยังมีส่วนของเครื่องสำอางและน้ำหอม ที่เปิดให้บริการในห้างสรรพสินค้า, ร้านรวมเครื่องสำอาง และเปิดเป็นร้านแยกต่างหากที่ไอคอนสยาม, เมกาบางนา และเอ็มสเฟียร์
โปรสเปรีดัด

โปรสเปรีดัด  เป็นเมืองศูนย์กลางของจังหวัดตีโมกอากูซัน ประเทศฟิลิปปินส์ ในปี ค.ศ. 2015 มีประชากรทั้งหมด 82,631 คน โปรสเปรีดัดถูกจัดตั้งขึ้นเมื่อวันที่ 18 มิถุนายน ค.ศ. 1960 เมืองแห่งนี้เป็นสถานที่จัดเทศกาลนาลียากัน โดยจะจัดขึ้นทุก ๆ ปี นอกจากนี้ยังมีเทศกาลอังโกตที่จัดขึ้นทุกวันที่ 28 กันยายนของทุกปี เพื่อสรรเสริญอัครทูตสวรรค์มีคาเอล
โปรสเปรีดัดมีพื้นที่ 505.15 ตารางกิโลเมตร คิดเป็นพื้นที่ร้อยละ 5.06 ของจังหวัด การแบ่งเขตการปกครอง แบ่งออกเป็น 32 บารังไกย์ โดยบารังไกย์ที่มีประชากรมากที่สุดคือ บาห์บาห์ ซึ่งเป็นที่ตั้งของมหาวิทยาลัยนอร์มัลฟิลิปปิน ก่อตั้งในปี ค.ศ. 1968
จังหวัดตาวี-ตาวี

จังหวัดตาวี-ตาวี (เตาซุก: "Wilāya sin Tawi-Tawi") เป็นเกาะจังหวัดในเขตปกครองตนเองในมินดาเนามุสลิม ประเทศฟิลิปปินส์ มีเมืองหลักชื่อว่าโบนเกา
ตาวี-ตาวีเป็นจังหวัดที่อยู่ใต้สุดของประเทศ มีอาณาเขตทางทะเลติดกับรัฐซาบะฮ์ของประเทศมาเลเซีย และติดกับจังหวัดกาลีมันตันเหนือของประเทศอินโดนีเซีย ส่วนภายในประเทศก็มีอาณาเขตติดต่อกับจังหวัดซูลู ตาวี-ตาวีมีพื้นที่ครอบคลุมเกาะบางแห่งในทะเลซูลู ได้แก่ เกาะคากายันเดอตาวี-ตาวี และเกาะเต่า
ชญาวัต ศรีนาวงษ์

ชญาวัต ศรีนาวงษ์ (12 มกราคม พ.ศ. 2536 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับแบงค็อก ยูไนเต็ด ในไทยลีก และทีมชาติไทย
ชญาวัตเริ่มเล่นฟุตบอลตั้งแต่สมัยศึกษาที่โรงเรียนกีฬาจังหวัดนครราชสีมา ต่อมาเมื่อเขาขึ้นชั้นมัธยมศึกษาปีที่ 5 จึงย้ายไปเรียนที่โรงเรียนกรุงเทพคริสเตียนวิทยาลัย เขาถูกเรียกตัวติดทีมชาติอายุไม่เกิน 19 ปีภายใต้การคุมทีมของสมชาย ชวยบุญชุม
ชญาวัตเซ็นสัญญาเข้าร่วมทีมเอสซีจี เมืองทองฯ ในปี พ.ศ. 2555 แต่ก็ถูกปล่อยยืมตัวให้กับหลายสโมสรในลีกรอง ก่อนที่จะย้ายมาร่วมทีมพัทยาและสมุทรปราการ ซิตี้ในปัจจุบัน
ใน พ.ศ. 2559 เขามีชื่อติดทีมชาติอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
ชุษณะ นัมคณิสร

ชุษณะ นัมคณิสร (ชื่อเล่น ดิว; 31 มีนาคม พ.ศ. 2532 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับสอ.รฝ. ในไทยลีก 3
ชุษณะเกิดที่จังหวัดระยอง ต่อมาเขารับราชการทหารเรือ เนื่องจากเขาชอบเล่นฟุตบอล จึงทำให้มีโอกาสได้ไปคัดตัวนักกีฬาของกองทัพเรือ และได้เข้าร่วมงานกีฬากองทัพไทย เขาได้เซ็นสัญญากับราชนาวีในปี พ.ศ. 2554 และมีส่วนช่วยให้ทีมเลื่อนชั้นสู่ไทยลีกหลังจบฤดูกาล 2557 ได้สำเร็จ
เจ้าฟ้ามงกุฎ (พระราชธิดาในสมเด็จพระเจ้าอยู่หัวบรมโกศ)

เจ้าฟ้ามงกุฎ เป็นพระราชธิดาในสมเด็จพระเจ้าอยู่หัวบรมโกศ กับเจ้าฟ้าสังวาลย์ พระองค์เป็นพระขนิษฐาร่วมพระชนกชนนีกับเจ้าฟ้ากุณฑล และเป็นพระขนิษฐาต่างพระมารดาของเจ้าฟ้าธรรมธิเบศไชยเชษฐ์สุริยวงศ์ โดยเจ้าฟ้ามงกุฎทรงพระนิพนธ์ "อิเหนา" (อิเหนาเล็ก) โดยดัดแปลงจากนิทานอิงพงศาวดารชวา
พระประวัติ.
เจ้าฟ้ามงกุฎเป็นพระราชธิดาในสมเด็จพระเจ้าอยู่หัวบรมโกศ ประสูติแต่เจ้าฟ้าสังวาลย์พระมเหสีฝ่ายซ้าย "คำให้การขุนหลวงวัดประดู่ทรงธรรม" ระบุว่าเจ้าฟ้ามงกุฎมีพระเชษฐภคินี พระเชษฐา และพระอนุชาได้แก่ เจ้าฟ้ากุณฑล เจ้าฟ้าอาภรณ์ และเจ้าฟ้าสังคีต ส่วน "บาญชีพระนามเจ้านาย" ที่มีอยู่ใน "คำให้การชาวกรุงเก่า" มิได้ระบุพระนามของพระองค์ แต่ระบุพระนามของพระเชษฐภคินี และพระเชษฐา คือ เจ้าฟ้าขวันตง (คือเจ้าฟ้ากุณฑล) และเจ้าฟ้าอัมพร (คือเจ้าฟ้าอาภรณ์)
เจ้าฟ้ามงกุฎและเจ้าฟ้ากุณฑลพระพี่นาง มักจะฟังนิทานปรัมปราหรือเรื่องเล่าจากยายยะโว (ยะโวคือคำว่ายาวอหรือยะวาแปลว่าชาวชวา) นางพระกำนัลซึ่งเป็นเชลยจากเมืองปัตตานี ซึ่งยายยะโวได้เล่านิทานอิงพงศาวดารชวาถวายเจ้าฟ้าทั้งสอง เจ้าฟ้ากุณฑลทรงพระนิพนธ์บทละคร "ดาหลัง" หรืออิเหนาใหญ่ ส่วนเจ้าฟ้ามงกุฎทรงพระนิพนธ์บทละคร "อิเหนาเล็ก" มาตั้งแต่นั้น ซึ่งคำชวาและมลายูที่ปรากฏมักลงท้ายด้วยเสียงสูงอันแสดงให้เห็นถึงอิทธิพลจากผู้เล่าที่มีสำเนียงใต้เป็นสำคัญ หลังการเสียกรุงศรีอยุธยาครั้งที่สอง ต้นฉบับของวรรณคดีก็สูญหายไปบางส่วน เจ้าฟ้ามงกุฎและเจ้าฟ้ากุณฑลถูกกวาดต้อนไปยังกรุงอังวะ ในขณะที่ทั้งสองพระองค์นิราศในต่างแดน ก็ทรงเผยแพร่นาฏศิลป์อย่างอยุธยาให้แก่ราชสำนักพม่า และส่งอิทธิพลตกทอดถึงนาฏศิลป์พม่าในยุคปัจจุบัน
หลังการสถาปนากรุงรัตนโกสินทร์ในรัชกาลพระบาทสมเด็จพระพุทธยอดฟ้าจุฬาโลกมหาราชซึ่งเป็นยุคฟื้นฟูศิลปวัฒนธรรม พระองค์จึงทรงรวบรวมบทละครเรื่อง "ดาหลัง" และ "อิเหนาเล็ก" พระนิพนธ์เดิมของเจ้าฟ้ากุณฑลและเจ้าฟ้ามงกุฎมาเรียบเรียงใหม่ โดยมีเนื้อหาในพระราชนิพนธ์ "อิเหนา" ฉบับรัชกาลที่ 1 อธิบายไว้ความว่า
ในวัฒนธรรมสมัยนิยม.
ละครโทรทัศน์อิงประวัติศาสตร์เรื่อง "จากเจ้าพระยาสู่อิรวดี" ออกฉายครั้งแรกทางสถานีโทรทัศน์ไทยพีบีเอส มีตัวละครหนึ่งชื่อ "เจ้าฟ้ามงกุฎ" รับบทโดยดวงใจ หิรัญศรี
กรรมพันธุ์นรก

กรรมพันธุ์นรก  เป็นภาพยนตร์สยองขวัญเหนือธรรมชาติจากประเทศสหรัฐอเมริกา ออกฉายพ.ศ. 2561 เขียนบทและกำกับโดย Ari Aster โดยเป็นผลงานกำกับเรื่องแรกของผู้กำกับรายนี้ นำแสดงโดย Toni Collette, Alex Wolff, Milly Shapiro, Ann Dowd, และ Gabriel Byrne เล่าเรื่องของครอบครัวหนึ่งที่ถูกหลอกหลอนด้วยอะไรบางอย่างหลังยายผู้ลึกลับเสียชีวิตลง ออกฉายครั้งแรกในเทศกาลภาพยนตร์ซันแดนซ์ พ.ศ. 2561 และออกฉายทั่วประเทศสหรัฐอเมริกาเมื่อ 8 มิถุนายน พ.ศ. 2561 ได้รับคำวิจารณ์ในเชิงบวกเป็นส่วนใหญ่
เลดีมาร์การีตา อาร์มสตรอง-โจนส์

เลดีมาร์การีตา อาร์มสตรอง-โจนส์  เกิดเมื่อวันที่ 14 พฤษภาคม พ.ศ. 2545 เป็นธิดาคนเดียวและคนสุดท้องในเดวิด อาร์มสตรอง-โจนส์, เอิร์ลที่ 2 แห่งสโนว์ดอน และเซเรนา อาร์มสตรอง-โจนส์, เคาน์เตสแห่งสโนว์ดอน เป็นพระนัดดาในเจ้าหญิงมาร์กาเรต เคาน์เตสแห่งสโนว์ดอน และยังเป็นพระญาติใกล้ชิดกับสมเด็จพระราชินีนาถเอลิซาเบธที่ 2 แห่งสหราชอาณาจักร โดยปัจจุบันนั้นเลดีมาร์การีตาอยู่ในลำดับที่ 27 ในการสืบราชบัลลังก์ ซึ่งก่อนที่เธอจะเกิดไม่นาน สมเด็จพระราชินีเอลิซาเบธ พระราชชนนี พระปัยยิกาก็เสด็จสวรรคต โดยเธอมีบิดามารดาทูลหัวคือ เลดีซาราห์ แชตโท วิลเลียม สแตนโฮล์ป
ยุทธการที่ระไซนี

ยุทธการที่ระไซนี (23-27 มิถุนายน ค.ศ. 1941) เป็นการสู้รบรถถังขนาดใหญ่ที่เกิดขึ้นในช่วงแรกของปฏิบัติการบาร์บารอสซา เยอรมันได้เข้ารุกรานสหภาพโซเวียต การสู้รบครั้งนี้เป็นการต่อสู้ระหว่างส่วนหนึ่งของกลุ่มพันเซอร์ที่ 4 ของเยอรมันและเหล่าทหารยานยนต์ที่ 3 พร้อมกับเหล่าทหารยานยนต์ที่ 12 ของโซเวียตในลิทัวเนีย 75 กิโลเมตร (47 ไมล์) ทางทิศตะวันตกเฉียงเหนือของเคานัส กองทัพแดงได้พยายามต้านทานและทำลายทหารเยอรมันที่ข้ามแม่น้ำเนมัน (Neman river) แต่ไม่สามารถขัดขวางพวกเขาจากการบุกรุกได้
ผลของการสู้รบครั้งนี้คือความพินาศย่อยยับของกองกำลังโซเซียตส่วนใหญ่ของแนวรบด้านตะวันตกเฉียงเหนือ ซึ่งได้เคลียร์เส้นทางสำหรับเยอรมันเพื่อเข้าโจมตีไปทางข้ามแม่น้ำ Daugava (Dvina ตะวันตก) การสู้รบรอบระไซนีเป็นหนึ่งในการสู้รบหลีกของช่วงเริ่มต้นของปฏิบัติการบาร์บารอสซา การอ้างอิงถึงในประวัติศาสตร์โซเวียตว่า ยุทธการป้องกันชายแดน (Border Defensive Battles) (22-27 มิถุนายน ค.ศ. 1941) และก่อตั้งให้เป็นส่วนหนึ่งของปฏิบัติการป้องกันทางยุทธศาสตร์ทะเลบอลติกของโซเวียตขนาดใหญ่